Аксарият соҳаларда фаоллик пасайган\nВилоятимизда 2020 йилнинг биринчи ярмида янги ташкил этилган корхоналар ва ташкилотлар сони ўтган йилнинг шу даврига нисбатан 21,3 фоизга камайган.\nЖорий йил январь-июнь ойларида вилоят бўйича 2610 та янги корхона ва ташкилот рўйхатдан ўтган. Ваҳоланки, 2019 йилнинг 6 ойи якунига кўра, уларнинг сони 3318 тага етган.\nКоронавирус пандемияси ва карантин чоралари боис тадбиркорлар фаоллигининг пасайиши вилоятимиз иқтисодиётининг кўпгина тармоқларида қайд этилаяпти, бироқ айрим соҳаларда бу янада яққолроқ сезилмоқда. Масалан, қурилишда янги ташкил этилган корхоналар ва ташкилотлар сони 51,2 фоиз, яшаш ва овқатланиш бўйича хизматлар тармоғида 48,1 фоиз, саноатда 38,1 фоиз, соғлиқни сақлаш ва ижтимоий хизматлар жабҳасида 30,8 фоиз, ташиш ва сақлаш хизматлари соҳасида эса 27,5 фоизга камайди. Савдода янги ташкил этилган субъектларнинг камайиш даражаси нисбатан паст (7,3 фоиз) бўлиб, қишлоқ, ўрмон ва балиқ хўжалиги ҳамда ахборот ва алоқа секторларида эса ушбу кўрсаткичнинг тегишли равишда 24,1 ва 25,8 фоизга ошиши кузатилган.\nЯнги ташкил этилган корхоналарнинг 1469 таси масъулияти чекланган жамиятлари бўлса, 648 таси хусусий, яна 355 таси оилавий корхоналар, 39 таси муассасалар, қолган 99 таси эса бошқа ташкилий-ҳуқуқий шаклга эга, дейилади вилоят статистика бошқармасининг статистик регистрларни юритиш бўлими томонидан тайёрланган шарҳда.\nУмуман олганда, вилоятимизда жорий йил 1 июль ҳолатида рўйхатдан ўтган корхона ва ташкилотлар сони 15,1 фоизга ўсиб, 28 минг 178 тага, фаолият юритаётган корхона ва ташкилотлар сони эса 13,7 фоизга кўпайиб, 27 минг 176 тага етган. Бироқ бундай юксалишга асосан ўтган йилнинг иккинчи ярим йиллигида қайд этилган юқори ўсиш ҳисобидан эришилган.\nҚашқадарё вилоятида жорий йил январь-июнь ойларида саноат ишлаб чиқариши физик ҳажми индексининг сезиларли даражада пасайганлиги (ўтган йилнинг мос даврига нисбатан 94 фоиз) республика миқёсида ҳам тегишли кўрсаткичнинг камайишига таъсир қилган.


Батафсил ...\tЧоршанба, 30 Ноябр 2016 12:18\tГуржистонда 21 масжид мусулмонлар ихтиёрига ўтади\tГуржистон дин ишлари бўйича давлат агентлиги Ғарбий Гуржистон ҳудудида жойлашган бугунга қадар давлатга тегишли бўлган 21 масжидни мусулмонлар жамоасига тақдим қилишини маълум қилди. Бу ҳақида Грузия-Online агентлиги хабар берди.\nБатафсил ...\tПайшанба, 24 Ноябр 2016 23:08\tШиалар учун янги Макками?\t2003 йил Ироқда Саддам Ҳусайн ағдарилганидан сўнг, шиалар ҳар йили Арбаъин маросимини очиқчасига ўтказидаган бўлишди. Бу маросимда иштирок этувчилар кўпайиб бормоқда.\nБатафсил ...\tжума, 04 Ноябр 2016 11:29\tЭрон шиаларининг раҳбари АҚШдаги сайловларни танқид қилди\tЭроннинг бош руҳонийси, оятуллоҳ Али Хаманаий АҚШдаги сайлов олди кампаниясини кескин танқид қилиб чиқди. Унинг фикрича, Хиллари Клинтон ва Доналд Трамп ўзларининг жиззакилик билан қилган чиқишларида АҚШда оддий инсон қадриятлари бузилганини кўрсатибди экан.\nБатафсил ...\tЧоршанба, 28 Октябр 2015 00:05\tСаудия шиалар йўлбошчисини ўлимга ҳукм қилди\tСаудия Арабистонининг Олий Суди апелляцион аризани қабул қилмади ва 2012 йили шиаларнинг исёнига сабаб бўлган Нимри ал-Нимрига ўқилган ўлим ҳукмини ўзгартиришсиз қолдирди.\nБатафсил ...\tПонедельник, 26 Октябр 2015 22:49\tКарбалада Ашуро кунини 6 млндан ошиқ киши кутиб олди\tИроқнинг Карбала шаҳрида Муҳаммад с.а.в.нинг набиралари имом Ҳусайннинг фожеавий вафотига бағишланган шиаларнинг мотам маросими бўлиб ўтди.\nБатафсил ...\tПонедельник, 26 Октябр 2015 08:00\tПутин шиаликни қабул қилгани ростми? Россия ҳукумати сунний ва шиалар орасини фарқламаслиги ҳақида қанча гапирмасин, Путиннинг Яқин Шарқда шиалар тарафини олаётганига нафақат аҳли сунна, балки шиалар олами ҳам ўзига хулосалар чиқариб олди.


Чоршанба, 21 Октябрь 2015 14:37\tшрифт ҳажми\nЖорий йилнинг 20 октябрь куни Сурия президенти Башар Асад Москвага расмий ташриф буюрди.\nКремлда россия-сурия ўртасида юқори доира вакиллари иштирокида тор ва кенг доирада музокаралар бўлиб ўтди. Бу ҳақда РФ президенти расмий сайтида хабар берилади.\nРоссия раҳбари Суриядаги беқарор вазиятга қарамай Москвага келгани учун Башар Асадга миннатдорчилик билдирди. Шу ўринда Россия Сурия томонининг мурожаатига кўра, Сурия халқига халқаро терроризмга қарши курашда ёрдам беришга қарор қилганини ва бунинг натижасида ҳозирда қатор ижобий натижаларга эришилаётганини таъкидлаб ўтди.\nРоссия Сурияга нафақат терроризмга қарши курашда балки, ундан кейинги мамлакатда сиёсий барқарорликка эришилишида ҳам ёрдамини аямаслигини билдирди.\nЎз ўрнида Башар Асад Россия раҳбарияти, Россия халқига Сурияга кўрсатаётган ёрдами учун миннатдорчилик билдирди. Агар Россия ёрдам бермаганда террорчиларнинг минтақадаги фаолияти бундан ҳам фаолроқ бўлиб, кўпроқ ҳудудда назорат ўрнатган бўлиши мумкинлигини айтиб ўтди.\nШу ўринда Сурия Россия билан мамлакатни иқтисодий, сиёсий жиҳатдан қайта тиклашда ҳамкорлик қилишига умид билдиришини таъкидлаган.\nЎқилган 467 маротаба\tТвитнуть\n« Янги бош вазир Жастин Трюдо Канадани дунё саҳнасига олиб чиқмоқчи\t2 ноябрь куни Жон Керри Қозоғистонга ташриф буюради »


Ўзбекистон-Афғонистон-Покистон темир йўли; ҳақиқат ёки сароб ? - Parstoday\nЯнвар 19, 2021 16:28 Asia/Tashkent\nЎзбекистон-Афғонистон-Покистон темир йўлини қуриш лойиҳасининг тасдиқланиши уни амалга ошириш имкони борлиги маъносида эмас, чунки сароб ва ҳақиқат ўртасида катта масофа ва фарқ мавжуддир.\nРоссиянинг сиёсий масалалар бўйича эксперти Александр Князев "Ўзбекистон-Афғонистон-Покистон темир йўли" лойиҳасини амалга оширишдаги имкониятлар ва тўсиқларни ўрганиб чиқади: "Сўнгги икки йил ичида Афғонистон ва жанубий портларга чиқишни таъминловчи Ўзбекистоннинг алоқа йўналишлари Тошкент ва унинг шерикларининг турли сатҳида муҳокама қилинди",-деб айтди.\n2021 йил 3 январида Покистон бош вазири Имронхон Покистон ва Ўзбекистон ўртасида транс-афғон темир йўлини қуриш лойиҳасини маъқулладики, бу лойиҳа аслида Тошкент учун асосий устувор мақсадларидан саналади.\nЎзбекистон президенти Шавкат Мирзиёев ҳам бир фармонни имзолади. Ҳолбуки, экспертлар доираларида ўзбек транспорт-логистика компаниялари ва ишбилармонлари орасида бундай бу лойиҳаларга турлича қаралмоқда.\nАфғонистон ва Ўзбекистон стратегик Мазори Шариф-Ҳирот темир йўл лойиҳасини амалга оширмоқда.\nЎзбекистон, Афғонистон ва Покистон транспорт ва коммуникация ташкилотлари ва идораларига 2021 йил июн ойигача бу лойиҳа ижро этилишига керак бўлган барча ҳужжатлар тайёр бўлишига дастур берилган ва бу лойиҳа 2022 йил сентябр ойида режага биноан қурилиши бошланиши лозим.\nБу лойиҳа учун ҳақиқий тўсиқлик\nБу лойиҳани амалга ошириш учун дастлабки тўсиқлик бу 4,8 миллиард долларлик маблағни топишдан иборат.\nМолиявий масалани таминлашдан сўнг, Афғонистондаги хавфсизлик вазъият ушбу лойиҳани амалда татбиқ этишнинг асосий иккинчи муаммо саналади.\nТолибон билан Кобул музокараларининг мубҳамлиги, Афғонистон давлати ўртасидаги мураккаб алоқалар, турли партиялар, (шу жумладан ушбу лойиҳа йўлида кучли мавқега эга бўлган сиёсий ва қавмий аққалиятларга тегишли партиялар) Толибон гуруҳидан ташқари террористик гуруҳларнинг фаолият олиб бориши.. буларнинг ҳаммаси бу лойиҳанинг заиф ижро этилиши эҳтимолидан дарак беради.\nБу масалада 30 йиллик тарихга эга Топи газ қувурлар линияси проектига ишора этиш мумкинки, амалда Афғонистон ҳудудида ҳеч қандай иш амалга оширилгани йўқ.\nШунингдек, покистонлик -афғонистонлик транспорт мафияли ширкатларга ишора этиши мумкин, камида охирги 30 йил давомида нафақат Афғонистон орқали таварлар транзитини назорат қилмоқда, балки террористик гуруҳларни назорат қилмоқда. Мафияли бу гурҳлардан бири Толибон гуруҳини ташкил этишда фаол қатнашган эди.\nБу лойиҳа Хитой манфаатларига зиддир.\nАфғонистон орқали Покистонга етадиган Ўзбекистон темир йўл лойиҳаси бевосита Афғонистон транс афғон лойиҳаларини назарга олган "бир йўл бир белбоғ" дастури доирасида Хитой манфаатлари билан зиддир. Хитойлик лойиҳалар асосан Ўзбекистон ҳудудини ачетлаб ўтиб, таварлар оқимини диверсификация қилишга қаратилган.\nРоссиянинг эҳтимолий позицияси\nМеридиан транспорт каридорлари дем номланиши Россия манфиатига зид келади. Хитой каби Россия учун ҳам стандартлар масаласи иккинчи аҳамиятли масала саналади. Россия Эронга ва умуман Чобаҳор портига, сўнгра Покистон, Ҳиндистон ва жанубий-шарқий мамлакатларга чиқиш имконига эга максимал "Шимолий-жанубий " транспорт коридорини ривожлантиришдан стратегик манфаатдор эканлиги муҳимроқдир. Тошкент, Кобул ва Исломобод лойиҳаси билан Хитойдан кўпроқ Россия мухолифат қилиши эҳтимоли мавжуддир. Масалан, қарийб 30 йилдан бери муҳокама қилинаётган "Қошғар-Ўш-Андижон" темир йўл лойиҳасининг тақдири Россиянинг (шунингдек Қозоғистон) бундай қаршиликларига мисол бўла олади.\nЭрон йўналишининг афзаллиги\nҚизиқи шундаки, айрим ўзбекистонлик экспертлар ва ушбу мамлакатнинг лагистика ва транспорт ширкатларининг раҳбарлари тасдиқланган "Мазори Шариф -Кобул-Нишопур-Карачи" йўналишига мухолифатларини эълон қилиб, Чобаҳор портига чиқиш учун энг қисқа йўл бўлмиш "Мазори Шариф-Ҳирот темир йўл" проектига урғу бериб, Хоф-Ҳирот темир йўл линиясини ишга туширишга ишора этишади.\nХоф-Ҳирот темир йўл очилиш маросими\nПокистон вариантидан Эрон йўналишининг устунлигини эътиборга олиб, бу масофа икки баравар қисқа ва Эронда барқарорлик ва хавфсизлик борлиги таъкидланган. (Покистоннинг Балучистондаги муаммолардан фарқли улароқ, бу ерда Хитой ва Покистон ўртасидаги иқтисодий коридорлар ҳам муаммоларга дуч келмоқда.)\nАлбатта, Вашингтоннинг у ёки бу лойиҳага муносабати Тошкентнинг устувор йўналишларини белгилашдаги асосий тасирчан омилларидан биридир. Шу муносабат билан бошқа нарсалар қатори, Вашингтоннинг Афғонистондаги тасирининг ҳақиқий имкониятлари ва Жо Бойденнинг Оқ Уйга кирганидан кейин АҚШ қўшинлари сонини кўпайтириш имконияти кўриб чиқилади. Замонавий тарих қоғозда қолган кўплаб трансчегаравий лойихаларнинг шоҳидига айланган. Афғонистон ва Покистондаги вазъиятни ва минтақадаги геосиёсий уйинчиларнинг манфаатларини ҳисобга олган ҳолда 19 асрдаги Россия лойиҳаси каби Ўзбекистон-Афғонистон-Покистон темир йўл лойиҳаси бўйича имзоланган ҳужжатларни ҳақиқий амалга ошириш маъноси деб билиш мумкин эмас.\nЎзбекистон - Афғонистон - Покистон» ва «Хитой - Қирғизистон - Ўзбекистон» транспорт йўлаклари пайдо бўлади\nЎзбекистон-Афғонистон-Покистон темир йўли


Сентябрдан бошлаб хорижликлар уч кун муддатга ҚР электрон визасини олишлари мумкин\n2017 йилнинг сентябр ойидан бошлаб Қирғизистонда хорижий фуқароларга электрон виза бериш тизими ишга тушади. "Электрон визаси" деб номланмиш янги дастурнинг тақдимоти 9 август куни ҚР ТИВда бўлиб ўтди.\nИдоранинг консуллик хизмати департаменти директори Эркин Асангуловнинг айтишича, янги электрон тизим чет эл давлатлари фуқароларининг интернет орқали ҚРга сайёҳлик ва амалий визалар олиш имкониятини яратади. Эндиликда хорижликлар Қирғизистон элчихонаси ва консулхонасига мурожжаат қилишларига ҳожат қолмайди.\nЭлектрон форматда виза олиш учун хорижий давлат фуқароси ёки таклиф қилаётган ташкилот "evisa.e-gov.kg" интернет сайти орқали махсус формани тўлдириши керак, унда Қирғизистонга режалаштирилган сайёхат ва алоқага чиқиш маълумотлари кўрсатилиши керак. Шунингдек хорижий давлат фуқаросининг фотосурати ва паспорт (келиш ҳужжати) кўриниши акс этиши шарт. Консуллик тўловлари банк тўлов карталари орқали амалга оширилади. Электрон виза олиш борасидаги аризалар уч иш кунида кўриб чиқилади.\nТаъкидланишича, янги электрон виза тизими "Таза коом" лойиҳаси доирасида ҳаётга татбиқ этилмоқда.


"Бир тарсаки" жанжали\n03 декабр 2020, Тошкент вақти: 11:43\nҚирғизистонлик ўқувчилар ўз ҳуқуқлари учун курашда замонавий технологиялардан унумли фойдаланмоқдалар.\nЎқитувчи ўқувчига бир тарсаки туширди. Қирғизистоннинг Майлисув шаҳридаги 5-мактабда бўлиб ўтган бу воқеа мамлакатда ҳукумат даражасида муҳокама қилинаётган катта жанжалга айланиб кетди.\nЎқитувчининг ўқувчини тарсаки билан урганини мобил телефонига ёзиб олган Майлисувдаги 5-мактаб ўқувчилари бу видеотасвирни интернетга жойлаштирдилар.\nБугунги кунда бу воқеа тафсилотларини Қирғизистон Маориф вазирлиги, Бош прокуратура ва ҳукумат махсус комиссияси ўрганмоқда.\nҚирғиз парламенти махсус қўмитаси ҳам ўз йиғилишида бу ҳодисани муҳокама қилмоқчи.\nҚирғизистон парламенти депутати Галина Куликованинг айтишича, ўқитувчининг ўз ўқувчисига қўл кўтариши республика миқёсида муҳокама қилинишга лойиқ катта жанжалдир.\n- Биз парламент қўмитасида бу масалани кўриб чиқамиз. Ўқитувчи қандай қилиб ўз ўқувчисига қўл кўтаришига ҳадди сиғди? Бу воқеани республика миқёсидаги фавқулодда ҳодиса сифатида талқин қилишимиз лозим.\nБундан ташқари депутатлар маориф масаласини Қирғизистон Хавфсизлик кенгаши даражасида муҳокамага қўйишни таклиф қилмоқдалар. Бугунги кунда мактабларда педагог мақомига лойиқ бўлмаган одамлар кўпайиб кетди.\nАйни мана шу масала Хавфсизлик кенгашида муҳокама этилиши лозим. Акс ҳолда мактабларда ўқитувчилар томонидан ўқувчиларнинг калтакланиши анъанага айланиб қолиши мумкин, деди парламент депутати Галина Куликова.\nҚирғизистон Маориф вазирлигидан олинган маълумотга кўра, ўқитувчининг ўз ўқувчисини ургани юзасидан ташкил этилган махсус комиссия, прокуратура ва маҳаллий ҳокимият томонидан ташкил этилган гуруҳ билан ҳамкорликда Майлисув шаҳридаги 5-мактабда текширув ишларини олиб бормоқда.\nМаориф вазирлиги матбуот хизмати тарқатган хабарда айтилишича, сўнгги 10-15 йил ичида бундай воқеа қайд этилмаган.\nЖалолобод вилоятининг Сузоқ туман маориф бўлими расмийси Бекей Абдиқаликов ҳам ўқитувчининг ўз ўқувчисини калтаклаши жуда камдан-кам содир бўладиган воқеа эканини айтади:\n- Бундан 7 йил олдин бир мактабда шундай воқеа бўлган. Ўқитувчи ўқувчини указка билан бир урган экан. Ўшандан бери бундай воқеа бўлгани ҳақида биронта ҳам маълумот йўқ.\nБугунги кунда ўқувчилар ва уларнинг ота –оналари ўз ҳуқуқларини жуда яхши биладилар. Шунинг учун ҳам ўқитувчилар ўқувчиларни уришга ботинмайдилар, деди Бекей Абдиқаликов.\nБироқ мактаб ўқувчилари орасида ўтказганимиз кичик сўров натижасида маълум бўлишича, ҳамма мактабларда ҳам вазият бир хилда эмас экан.\nСуҳбатлашганимиз айрим қишлоқ мактаблари ўқувчилари ўқитувчилар ўзларини уришлари тўғрисида ҳикоя қилдилар.\n- Ўзганнинг Мирзака қишлоғидаги мактабда ўқийман. Ўқитувчилар тўполон қилсак анча-мунча уриб туришади, дейди 5- синф ўқувчиси Адилбек.\n-Ўқитувчимиз калит билан уради. Жуда қаттиқ уради, дейди Қорасув туманининг Жўўш қишлоғида яшовчи иккинчи суҳбатдошимиз .\nШаҳар мактаблари ўқувчилари эса ўқитувчилар томонидан ҳақорат этилмасликлари ва калтакланмасликларини айтадилар.\n- Ўқитувчиларимиз бизни урмайдилар, сўкмайдилар ҳам. Уларнинг муомаласи жуда яхши, дейди Ўшдаги мактаблардан бирида ўқийдиган ўқувчи қиз.\nАйни пайтда қирғизистонлик ҳуқуқ ҳимоячилари ҳам қишлоқ мактабларида болалар ҳуқуқлари бузилаётгани ва ўқитувчилар томонидан ўқувчиларнинг қалтакланиши ҳолатлари борлигини айтадилар.\n- Бундай фактлар бор. Бироқ мен интернетга жойланган видеотасвирни кўриб, шок ҳолатига тушдим. Чунки ўқитувчининг ўқувчини у ёқдан бу ёққа судраб юриб уришини биринчи марта кўришим эди.\nБу воқеа ҳукумат мактабларга алоҳида эътибор қаратиши лозимлигини исботлаб турибди. Мактабларни ўқитувчиликка нолойиқ одамлардан тозалаш пайти келган кўринади, деди ҳуқуқ ҳимоячиси Азиза Абдурасулова.\nМайлисувдаги 5-мактабда рўй берган ҳодиса атрофидаги муҳокамалар қирғиз жамиятида ҳали кўп тортишувларга сабаб бўладиган кўринади.\nБу мактабдаги воқеа юзасидан прокуратура, ҳокимият ва маориф вазирлиги ўз хулосаларини жамоатчиликка тақдим этиши керак бўлади. Ундан кейин эса бу масала ҳукумат йиғилишида ва парламентда муҳокама қилиниши режалаштирилган.\nБу орада эса Қирғизистондаги бошқа мактабларда ҳам бу каби кўринишлар мавжудлиги аён бўлиб қолиши мумкин.\nМайлисувлик ўқувчилар ўқитувчининг ноқонуний ҳатти-ҳаракатларини интернетга жойлаштириб, тенгдошларига ўз ҳуқуқлари учун курашнинг бир намунасини кўрсатдилар, холос.


Кун мавзулари, 15 апрел 2004\n24 январ 2020, Тошкент вақти: 20:17\nпайшанба 15 апрел 2004\nапрел 15, 2004\nЖурналистнинг оиласи қийин аҳволда\nФеруза Хоразмлик журналист Шуҳрат Оллоназаров маҳаллий амалдорлар фаолияти танқид қилинган мақолалари учун ишдан бўшатилгандан сўнг унинг хотини Муяссар Худойберганова ҳам мажбуран ўз ишидан озод этилганди.\nЁрдам қиймати – 7 миллион доллар\nТўлқин 15 апрель куни Тошкентда Ўзбекистон учун АҚШ томонидан ажратилган инсонпарварлик ёрдами, яъни тиббий жиҳозлар ва дори-дармонларни топшириш маросими бўлди.\n“Айғоқчи” ноқонуний айбланганини айтмоқда, МХХ эса…\n13 апрель куни Интернетда Ўзбекистон мустақил инсон ҳуқуқлари ҳимоячилари ташаббус гуруҳи томонидан Жиноят кодексининг 157 (давлатга хиёнат) ва 119-моддалари (зўрлик билан нотабиий равишда жинсий эҳтиёжни қондириш) билан айланиб, жазога тортилган Михаил Қурбоновнинг шикоят аризаси эълон қилинди.\nОқсоқоллар ҳокимдан норози\nШайбон 15 апрель куни Тошкент шаҳрининг Мирзо Улуғбек туманидаги “Оққўрғон” ҳамда “Дархон” маҳаллалари оқсоқолларидан 15 чоғлиси Ўзбекистон Президенти девони биноси олдида норозилик йиғини уюштирди.\nМазкур клуб Бухоро ва Навоий вилоятлари журналистларини бириктирган бўлиб, унинг мақсади қалам аҳлининг ҳамкорлигини йўлга қўйиш, семинарлар ўтказиш, халқаро анжуманлар уюштиришдир.\nШайбон 13 апрел куни Афғонистондаги коалиция кучлари бош қўмондони, америкалик генерал-лейтенант Дэвид Барно бир кунлик амалий ташриф билан Ўзбекистонда бўлди. Бироқ бу ташриф тафсилотлари овоза қилинмаётир.\n“Репортёр” фаолияти тўхтаб қолди\nФеруза Россия экстремал журналистика маркази тарқатган маълумотга кўра, Бухоро вилоятидаги “Репортёр” журналистлар мунозара клуби ўз фаолиятини давом эттира олмаётир. Унинг банкдаги ҳисоб рақами ҳам музлатиб қўйилган.\nҚурилиш учун мажбурий... хайрия\nКузатувчиларнинг айтишича, Хоразмда бирор йирик қурилиш бошланса, вилоятдаги корхона ва ташкилотларнинг муаммолари анча кўпаяди. Чунки улар қурилишга хайрия сифатида ўз маблағларидан ўтказиб бериши шарт.\nЧорсуда ўлган одамнинг кимлиги маълум бўлди\nТўлқин Жорий йилнинг 28 мартида Тошкентдаги Чорсу бозорида милиция ходимининг калтаклаши оқибати қари киши вафот этгани ҳақида хабарлар тарқатилган эди. Кўпчилик 29 март куни Чорсуда рўй берган портлашлар мана шу ўлим билан боғлиқ экани ҳақида тахмин билдирганди.\nМухолифат вакиллари бирлашмоқда\nТурғунбек 11 апрель куни Қўқон шаҳрида мухолифатдаги партиялар, инсон ҳуқуқлари ташкилотлари вакиллари иштирокида йиғилиш ўтказилди. Унда Буюк Британиянинг Ўзбекистондаги элчиси Крейг Мюррей ҳам қатнашди.\nҲижобли ўқувчиларга қийин бўлди\nДилнаво Маълумотларга қараганда, Тошкент шаҳри мактабларида ҳуқуқ-тартибот ходимлари мактаб маъмурияти билан биргаликда ҳижоб ўраган ўқувчи қизлардан рўмолларини ечиб ташлашни талаб қилмоқда.\nЎзбекистонда дипломатик дахлсизлик ҳам бир пул…ми?\nШайбон Маълумотларга кўра, 11 апрель куни Тошкентдан Қўқонга йўл олган Буюк Британиянинг Ўзбекистондаги элчиси Крейг Мюррейнинг машинаси милиция блок-постларида йўл-патруль хизмати ходимлари томонидан бир неча бор тўхтатилган.\nСафарбарлик хизматига ўқитувчи пул тўламоқда...\nНурбек Самарқандда ҳарбий хизматнинг сафарбарлик резерви турига чақирилганларнинг ҳар бири Мудофаа вазирлигининг махсус ҳисоб рақамига 136 минг сўм ўтказмоқда.


Самарқанд шаҳрида чим устида хоккей бўйича 14 ёш ва ундан кичик бўлган ўғил болалар ва қизлар ўртасида Ўзбекистон чемпионати бўлиб ўтди.\nУнда Андижон, Фарғона, Бухоро, Сирдарё, Хоразм ҳамда вилоятимиз терма жамоалари ўзаро баҳс олиб борди.\nҚизғин кечган мусобақа якунида самарқандлик ўғил ва қизлар жомоаси биринчи ўринни эгаллади.\nСамарқанд шаҳридаги спорт якка кураши бўйича ихтисослаштирилган болалар-ўсмирлар спорт мактабида таэквондо ITF бўйича болалар, ўсмирлар ва катталар ўртасида вилоят очиқ биринчилиги ўтказилди.\nМусобақада вилоятнинг барча шаҳар ва туманларидан ташқари, Андижон, Тошкент, Наманган, Сирдарё, Жиззах, Бухоро вилоятлари ҳамда Тошкент шаҳридан 300 нафарга яқин таэквондочилар баҳсга киришди.\nБеллашув якунида умумжамоа ҳисобида самарқандликлар биринчи ўринни эгаллади. Тошкент шаҳри жамоаси иккинчи ва жиззахликлар учинчи ўрин соҳиби бўлди.\nСамарқанд шаҳрида алоқа ва ахборотлаштириш соҳасида фаолият олиб бораётган ташкилотлар ходимлари ўртасида мини футбол бўйича республика кўчма кубок мусобақасининг финал босқичи бўлиб ўтди.\nУнда республикамизнинг барча вилоятлари ҳамда Қорақалпоғистон Республикасидан келган жамоалар ўзаро баҳслашди.\nБеллашув якунига кўра, кўчма кубокни “Ўзтелеком” АКнинг Тошкент шаҳар телефон тармоғи филиали жамоаси қўлга киритди. Иккинчи ўринни АТ “Алоқабанк” жамоаси эгаллаган бўлса, учинчи ўрин Қорақалпоғистон Республикаси терма жамоаси ҳамда вилоятимиз алоқачиларига насиб этди.\nСамарқанд шаҳрида баскетбол бўйича эркаклар ўртасида Ўзбекистон баскетбол федерацияси кубоки учун мусобақа ўтказилди.\nҚарийб бир хафта давом этган мусобақада республикамизнинг барча ҳудудидан келган жамоалар ғолиблик учун беллашди. Якунда вилоятимиз баскетболчилари биринчи ўринни эгаллади. Қолган ўринларни хоразмлик ва сирдарёлик баскетболчилар бўлишиб олди.


Қурилиш ташкилотининг бирйўла икки раҳбари судланди\n15:47 / 08.07.2015\nТошкентни водий билан боғлаб турган Тошкент-Ўш автомобиль йўлининг қурилиш ишларига ажратилган пулларнинг бир қисмини ўзлаштирган раҳбарлар ҳибсга олинди. Бу ҳақда “Ҳуқуқ” газетаси ахборот берди.\nАйтилишича, Илёс Ҳамроқулов, Шавкат Латипов ва Илёс Ёқубовлар “Олмазор” тажриба механика таъмирлаш ёрдамчи ишлаб чиқариш давлат корхонасида ишлаб келган.\n2009 йил 1 августдан 2011 йил 1 июлгача корхона раҳбари сифатида ишлаб келган Жалилов цемент-бетон қоплама ишларини бажариш учун республика йўл жамғармаси билан шартнома имзолаган. Унга кўра, корхона ишчилари жами 12.753 млрд сўмлим ишларни пудрат шартномаси асосида бажаришлари, таъмирланиши белгиланган йўлларга 24 см қалинликда бетонли қоплама ётқизишлари керак эди. Аммо раҳбарнинг кўрсатмасига биноан ишчилар қопламани белгиланганидан 4 см юпқароқ қилиб ётқизишган. Ҳужжатларга сохта маълумотлар киритилган.\nИш ҳамжлари лаборатория шароитида ўрганилганида йўлларнинг мустаҳкамлиги 69 фоизни ташкил этди. Корхона раҳбари 991.533 млн сўмлик иш ҳажми сифатсиз бажарилишига сабабчи бўлгани аниқланди.\n2013 йилнинг 19 апрелидан 2014 йилнинг 17 январигача корхонага раҳбарлик қилган Латипов ҳисобчи Ёқубов билан Янгийўл туман ДСИга 2013 йил якуни бўйича тақдим этган ҳисоботларда қалбакиллика йўл қўйгани, 17.879 млн сўм солиқни тўламагани аниқланди.\nБу уч шахс судланиб, тегишли жазога ҳукм қилинди. Улар томонидан давлатга келтирилган 63.424 млн сўм зарар тўла қопланди.


Қора-Сувда 500 кишини иш билан таъминлайдиган гўштни қайта ишлаш заводи очилади - uzpress\nЎш вилоятининг Қора-Сув туманида гўштни қайта ишлаш заводи очилади. Бу ҳақда ҳукуматнинг вилоятдаги ваколатхонасининг матбуот хизмати хабар қилмоқда.\nУшбу заводни ишга туширувчи лойиҳада консервантлар учун шиша идишлар, бутилкалар, қопқоқлар ишлаб чиқариш кўзда тутилгани айтилмоқда.\n«Лойиҳа Ўш вилояти раҳбари Жарасул Абдураимов томонидан ишлаб чиқилган. Ушбу корхона қишлоқ ҳукумати балансида бўлиб, маҳаллий бюджетга солиқ тўлайди. 500 га яқин иш ўринлари яратиш режалаштирилган. Заводнинг ишга туширилишига ўз ҳиссасини қўшган тадбиркорлар акциядорга айланиши мумкин «, дейилади маълумотда.\nВилоят раҳбари қурилиш майдонига бориб, 1970-йиллардаги»Қирғизистон гўшти» деган брендни қайта қайтариш ниятини билдирган. Унинг сўзларига кўра, ҳозирда Қора-Сувда учта замонавий сўйиш жойи қурилмоқда. Уларнинг хомашёси ушбу заводга келиб, тайёр маҳсулотга айланиб, экспорт қилинади.\nАйни пайтда бинонинг экологик талаблари тўғрисида ҳисобот тайёрланмоқда.\nИқтисодЖарасул Абдураимов, Қорасув тумани\nҚирғизистон ва Қозоғистон ўзаро товар айирбошлаш ҳажмини ошириш учун...\nИчки ишлар вазирлиги «Қирғизистон Республикасида лицензиялаш ва рухсат бериш...


Ўзбекистон ва Қозоғистон ўртасида мунтазам автобус қатнови йўлга қўйилади, фойда қозоқларгами? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n20:26 - Ўзбекистон ва Қозоғистон ўртасида мунтазам автобус қатнови йўлга қўйилади, фойда қозоқларгами?\nЎзбекистон автомобиль ва дарё транспорти агентлиги хабарига кўра, Тошкент – Чимкент – Тошкент йўналиши бўйича автобуслар қатнови шу йилнинг 5 январидан мунтазами йўлга қўйилади. Эндиликда “Тошкент” автовокзалидан “Чимкент” автовокзалига қараб йўлга чиққан автобус 145 километрлик масофани 3 соат ичида босиб ўтади.\nАвтобус йўловчиларини чегара текширувидан навбатдан ташқари ўтказиш айтилавётган бўлса ҳам божхона ва чегара текширувлари узоқ вақтни олиши, бу эса қатри қийнчиликлар туғдириши айтилмоқда.\nШуни ҳам таъкидлаш керакки, шу пайтга қадар ўзбекистонликлар қўшни Қозоғистондан қиймати 10 долларгача бўлган маҳсулотларни божхона декларациясисиз олиб ўта олишар эди. Эндиликда бу рақам 1000 долларга етказилди. Бу эса нисбатан арзон бўлган қозоқ маҳсулотларини Ўзбекистонга ўтказиш кўпайишини англатади. Шундоғам аксарият тошкентликлар Қозоғистондаги чегара пункти яқинидаги бозорларга бориб, керакли нарсаларни олиб келишарди.\nЭй, бечора ўзбеклар. Энди зўрға ишлаб топган пулларингизни анчагина қисми қозоқларнинг чўнтагига кетади! Майдонларга чиқиб, Каламушбоши Шавкат Мирзиёдан ўзимизда ишлаб-чиқаришни юксалтиришни талаб қилмайсизларми? Ёки, қозоқлар ҳам у кишига орден беришини кутасизларми?


Илон Маск дунёдаги энг бой одамга айланди | Qalampir.uz\nОлам\t07 Январь 21:49 13364\nTesla ва SpaceX бош директори Илон Маск Амазон раҳбари Жефф Безосни ортда қолдириб, дунёдаги энг бой одамга айланди. Бу ҳақда бугун, 7 январь куни CNBC телеканали берди.\nТелеканал мутахассисларининг фикрига кўра, Маскнинг бойлиги Tesla акцияларининг биржа савдоларидаги акциялари нархининг кўтарилиши фонида 185 миллиард долларга етган. Безос активларининг умумий қиймати эса, 184 миллиард долларга баҳоланмоқда.\nАҚШда биржа савдоси ҳали ҳам давом этмоқда. Сессия бир неча соатдан кейин тугайди.\nBloomberg томонидан тузилган дунёнинг энг бой одамлари рўйхатида Маск 6 январь кунги маълумотларга кўра, ҳали ҳам иккинчи ўринни эгаллаб турибди. Унинг бойлиги 181 миллиард долларга баҳоланмоқда. Безос эса, биринчи ўринда (184 миллиард доллар). 2020 йил ноябрь ойи охирида Маск Microsoft асосчиси Билл Гейтсдан олдинда кўрсатилган рейтингда иккинчи ўринни эгаллаганди.\nСўнгги 13 ой ичида Маскнинг бойлиги 100 миллиард доллардан ошди. 2020 йил январида Маск Bloomberg рейтингида 35-ўринни эгаллаганди. Унинг бойлиги ошишининг асосий сабаби Tesla капиталлашувининг ўсиши бўлган. 2020 йил январь ойида у 100 миллиард доллардан кам бўлган ва ҳозирда тахминан 750 миллиард долларни ташкил қилмоқда. Tesla 2003 йилда Илон Маск томонидан ташкил этилган. Дастлаб компания электр транспорт воситаларини ишлаб чиқаришга ихтисослашган, аммо кейинчалик у энергия йиғиш тизимини ривожлантира бошлади.\n10 Июнь 15:45 42000\n10 Июнь 20:28 33848\n11 Июнь 19:36 27869\n11 Июнь 19:00 26183\n12 Июнь 01:20 21174


Эски ўзбек тилида майл ва замон формалари\nHome icon Бош саҳифа»Ўзбек тилини ўрганамиз»Грамматика тарихи»Эски ўзбек тилида майл ва замон формалари\n1. Майл ва замон формалари ҳақида тушунча.\n2. Эски ўзбек тилидаги тусловчи аффикслар.\n3. Буйруқ-истак майли формалари.\n4. Шарт-истак майли формалари.\nЎзбек тилида, шу жумладан, туркий тиллардаги майл ва замон формалари, майл ва замон формалари муносабати мунозарали масалалардан ҳисобланади. Туркий тиллардаги майл ва замон формалари учун махсус аффиксларнинг йўқлиги бундай мунозарага сабаб бўлмоқда.\nМаълумки, майл иш-ҳаракатнинг воқеъликка муносабатини ифодалаб, феълдан англашилган иш-ҳаракатнинг бажарилиш хусусиятини, имкониятини, яъни, реал воқеликка, шароитга боғланганлигини билдиради. Масалан, борди феъли иш-ҳаракатнинг реал бажарилганлигини, ишла феъли иш-ҳаракатнинг бажарилиш ҳақидаги буйруқни ифодалайди.\nГрамматик замон эса иш-ҳаракатнинг нутқ сўзланиб турган пайтга муносабатини ифодалайди. Демак, майл категорияси замон категориясига нисбатан кенгдир. Лекин ҳамма майл формаларида ҳам грамматик замон маъноси бир хилда мавжуд бўла бермайди. Масалан, аниқлик майлида ҳар учала замон, буйруқ-истак ва шарт майлида эса фақат келаси замон формалари мавжуд бўлади.\nЎзбек тилидаги майл ва замон формалари ҳақида тусланиш тушунчасисиз фикр юритиб бўлмайди. Шу муносабат билан тусланиш тарихи ва унинг хусусиятига тўхталамиз.\nЭски ўзбек тилида майл формалари қуйидаги уч туркумга бўлинади: буйруқ-истак, шарт-истак, аниқлик.\nТуркий тилларда феъл тусланиши тарихан сифатдош ( кейинчалик равишдош) формалари асосида, яъни майл ва замон формалари сифатдош формалари асосида асосида шаклланган (буйруқ-истак майли бундан мустасно). Кейинчалик бундай формалар таркибидаги сифатдош аффиксларининг айримлари сезилмас даражага келиб қолган. Масалан, -дуқ/-дµк//-туқ/-тµк сифатдош аффикслари –ди/-ды//-ти/-ты аффиксига айланган, айримлари эса ҳозирги ўзбек тилида жуда каммаҳсул аффиксга айланган.\nЭски ўзбек тилида тусловчи аффиксларнинг уч типи қўлланишда бўлган. Булар қуйидагилар:\n1. I тип тусловчилар ёки тўла тусловчилар:\nI шахс -мен -биз, -миз\nII шахс -сен -сиз\nIII шахс - -\n2. II тип тусловчилар ёки қисқарган тусловчилар:\nI шахс -м -қ/-к\nII шахс -¦ -¦ыз/-¦из/-¦уз/-¦µз/\nIII шахс (-сы/-си) - -\n3. III тип тусловчилар феълнинг буйруқ-истак майлида қўлланади.\nТўла тусловчилар сифатдош ва равишдош формаларига ҳамда –ғай/-гЎй//-қай/-кЎй,-мақда/-мЎкдЎ аффиксли формаларига қўшилади. Қисқарган тусловчилар –ди/-ды//-ти/-ты аффиксли аффиксли, шарт формадаги феълларга ва –ғу/-гµ//-қу/-кµ аффиксли формаларга қўшилади.\nШуни айтиш лозимки, тўла тусловчилар қадимги туркий ёдгорликларда –ди/-ды//-ти/-ты аффиксли формадан кейин ҳам қўлланган. Масалан, басдымыз, буздымыз (КТ). Бу ҳолат эски ўзбек тилининг дастлабки ёдгорликларида ҳам қўлланган: Эшиттимиз тақы билдимиз тедилЎр (ҚР).\nШахс-сон аффикслари тарихан кишилик олмошларининг ривожланишидан пайдо бўлган. Буни М.Кошғарийнинг маълумотидан ҳам билса бўлади. XI асрда ўғузлар, қипчоқларнинг айримлари ўтган замон маъносини ифодалаш учун –дуқ/-дµк/-туқ/-тµк аффиксини ишлатиб, улар олдидан кишилик олмошларини қўллаш уларнинг қайси шахсда эканлигини билдирган: Мен йа қурдуқ (мен ёй қурдум), биз йа қурдуқ, ол келдµк (у келди), олар эвгЎ кирдµк (улар уйга кирдилар).\nКейинчалик кишилик олмошлари феълдан кейин ҳам келтириладиган бўлган: мен бардуқ мен (мен бордим), сен бардуқ сен (сен бординг) каби. Бунда шахс-сон маъносини ифодалаш учун кишилик олмошларини икки марта келтиришга зарурат бўлмай қолган. Шунинг учун феъл олдидан келган кишилик олмошлари кўпинча тушириб қолдириладиган бўлиб, кейингиси сақланган ва шахс-сон кўрсаткичи сифатида тасаввур қилинган.\nБуйруқ-истак майли формалари. Буйруқ-истак майли формаларида ҳам буйруқ, ҳам истак маънолари мавжуд, яъни, I шахс формаларида истак, II шахс формаларида буйруқ, III шахс формаларида эса ҳам истак, ҳам буйруқ маънолари мавжуд.\nЭски ўзбек тилида буйруқ-истак майли кўп формали бўлиб, улар қуйидагича ҳосил бўлади:\nI шахс бирлик формалари:\n-(а)йын/-Ў)йин. Бу форма барча даврларда кенг қўлланган: Кµчµм йетмишчЎ кЈп хидмат қылайын (МН). КимгЎ изҳāр ЎйлЎйин (Мунис).\n-(а)й/-(Ў)й. XIV асрдан кейинги ёдгорликларда қўлланади: Г¯л келди йµзµ¦ даврыдаким, ҳусн сатай деб (Лутфий). Мен қашы¦ меҳрāбына ЎлтЎй дуāдын ийдлық (Атоий).\n-ғайын/-гЎйин//-ғайым/-гЎйим. XV асрдан олдинги ёдгорликларда учрайди: КимгЎ дегЎйим нечµк қылайым, билмЎн, мен буйла йырақда, ул йақынрақ жāндын (Сайфи Сароий). Карам қылыб, қулақ тутса¦, жаваб айғайым (Сайфи Сароий).\n-(а)йым/(Ў)йим. XV асрдан олдинги даврларда қўлланган бўлиб, кейинги даврларда эса айрим ёдгорликларда баъзан учраб қолади: Мен қарындашларым бирлЎ ке¦ЎшЎйим (ҚР). Сени¦ ¯ч¯н шаҳарда бир йахшы имāрат қылайым (Сайфи Сароий).\nЮқоридагилардан ташқари, «Қиссаси Рабғузий», «Тафсир», «Хисрав ва Ширин» асарларида –ғам/-гЎм аффикси ҳам I шахс буйруқ-истак майли формасини ҳосил қилган: Фазл қылғам ва а¦а артуқ бергЎм (Тафсир). Бирини қурбан қылғам (ҚР).\nI шахс кўплик формалари. Буйруқ-истак майлининг I шахс кўплиги қуйидаги аффикслар билан ҳосил қилинган:\n-ғалым/гЎлим,-ғғалы¦/-гЎли¦,-(й)алым/-(й)Ўлим. Бу аффикслар XV асрдан олдинги давр ёдномаларида учрайди: Эй рабб, бизгЎ фарман бергил, кЈккЎ ағғалым (Тафсир).Сиз он қой келтµрµ¦, бишµрµ¦, этини йегЎли¦ (ҚР). Ҳалымыз эзгµ болмаз, нетЎк қылалым (ҚР).\nБу аффикс баъзан лаб унлиси билан –алум/-Ўлµм формасида ҳам келади: Бу эр улуғ сЈз сЈзлЎйµ турур, кетЎлµм тедилЎр (ҚР).\n-ғалы/-гЎли. XVI-XVII аср ёдномаларида учрайди: Ҳеч йаманлық а¦а йавутмағалы// сени телмуртуб аны тутмағалы (ШН). Биз сени тутуб бермЎгЎли тедилЎр (Ш.тар.).\n-(а)лы¦/(Ў)ли¦. XVIII асргача бўлган ёдномаларда учрайди: Асбаб қуру¦лар,Эран шаҳрына баралы¦ (Тафсир). Не болса болсун, уш башдын кечЎли¦//Бу сурат разыдын парда ачалы¦ (ХШ).\n-(а)лы/(Ў)ли аффиксли форма XV-XVII асрлар учун характерли бўлиб, бу даврда буйруқ-истак майли I шахс кўплик маъносини ифодалашнинг асосий формаси сифатида ёдгорликларда кенг қўлланган: Эмди сЈзни¦ аслыға шуруъ қылалы (Навоий МҚ).Андижанға чекЎли бизлЎр лашкар//т¯зЎли ул сары āҳā¦ы сафар (ШН).\n-(а)лық/(Ў)лик.XIV асрдан бошлаб қўлланади: Хасмлық қылса, қылалық фани (ШН). ¤зимизни аҳвалымызны алайық (Ш.турк).\n-(а)йлық/(Ў)йлик. XIX асрдан бошлаб кенг қўллана бошлаган: БерЎйлик иккимиз ҳам а¦а лЎшкЎр/ болуб жЎ¦ ЎйлЎсµн сардāри ЎскЎр (Фурқат). Эй йахшылар, келЎйлик, бир жайға йығылышайлық, ойнайлық, кµлЎйлик, āмāн болайлық (Муқимий).\nII шахс бирлик формалари.Буйруқ-истак майлининг II шахс бирлик маъноси эски ўзбек тилида асосан –ғыл/-гил//-қыл/-кил аффикси билан ясалган форма орқали ифодаланган: Эшиткил эмди ҳам бир хуш ҳикайат (МН). Барыб ул ханны саламат тутқыл (МН).\nБуйруқ-истак майлининг II шахс бирлик формаси эски ўзбек тилида –ғин/-гин//-қын/-кин аффикси билан ҳам ясалган. Бу аффикс –ғыл/-гил//-қыл/-кил аффиксининг фонетик варианти бўлиб, нисбатан кейинги даврларда пайдо бўлган: Келгин кэ, фирақы¦ отыда қалмады ҳалым (Лутфий).Мен дедим ким, раст айтқын (БН). Баққын, экин пишЎр-му афтаб кЈрмЎй (Муқимий).\nМаълумки, ҳозирги ўзбек тили ва бошқа туркий тилларда буйруқ-истак майлининг II шахс бирлиги кўпинча аффикссиз қўлланади, яъни формал жиҳатдан феъл негизига тўғри келади. Бу ҳолат эски ўзбек тилида ҳам кенг кузатилади: Тақы йуз мы¦ алтун келтµр (ҚР).Қарақчы кЈзлЎри¦дин бир қыйа бақ (Атоий). Адл қулағы-ла эшит ҳалымы (Муқимий).\nШеърий асарларда буйруқ-истак майли II шахс бирлиги аффикссиз қўлланганда, баъзан –у/-µ унлиси орттирилади. Бу ҳол Алишер Навоий ва Ҳусайн Бойқаро шеърларида учрайди: Эй саба, аввāра кЈ¦лµм истЎйµ ҳар йан бару// Вади-йу тағ-у бийāбāнларны бир-бир ахтару. Ахтарурда тапса¦ ул кЈ¦лµмки, мажнун шивадур// ҳар неч¯к болса ЎдЎм саҳрāсы сары башқару.\nМисоллардаги бару, ахтару,башқару феъллари боргин, ахтаргин, бошқаргин маъносини ифодалайди.\nБуйруқ-истак майлининг II шахс кўплик формалари.\nЭски ўзбек тилида буйруқ-истак майлининг II шахс кўплиги учун қуйидаги формалар қўлланган:\n-¦(ундошдан кейин: -ы¦/-и¦//-у¦/-µ¦). Эски ўзбек тилининг барча даврларида кенг қўлланган: Эй пари рухсарлар, бизгЎ нигаҳ ЎйлЎб оты¦//бир назар бирлЎ гаданы падшаҳ ЎйлЎб оты¦ (Лутфий).¤згЎ қылма¦ бу дегЎн сЈзµмни (ШН).\n-¦ыз/-¦из(ундошдан кейин: -ы¦ыз/-и¦из//-у¦ыз/-у¦из//-у¦уз/-µ¦µз).Бу форма эски ўзбек тилида нисбатан кам қўлланган: Аҳбаб, йигитликни ғанимат туту¦уз//Јзни қарылық меҳнатыдын қорқуту¦уз (Навоий МҚ). Бу кишигЎ ул чақлы нимЎрсЎ бери¦из (Ш.тар.)\n-¦лар/-нлЎр(ундошдан кейин: -ы¦лар/--и¦лЎр//-у¦лар/-µ¦лЎр) аффикси билан ясалган форма эски ўзбек тилида кам қўлланган: Анда барыб, отав суқуб кели¦лЎр (Ш.тар.). Хизматымы йахшы ққылы¦лар билиб (Муқимий).\n-¦ызлар/-¦излЎр (ундошдан кейин: -ы¦ызлар/-и¦излЎр) аффикси билан ясалган форма ҳам эски ўзбек тилида кам қўлланган: Атайи ҳақын анда истЎ¦излЎр (Атоий). Фарйад қылыб айтыб турур: мени ЈткЎзи¦излЎр теб (Ш.тар.).\nIII шахс формалари. Буйруқ-истак майлининг III шахс бирлик формаси эски ўзбек тилида –сун/-сµн аффикси билан ҳосил қилинган (барсун, келсµн), кўплик формаси эса бирлик формасига –лар/-лЎр аффиксини қўшиш билан ҳосил бўлади (барсунлар, келсµнлЎр). Бу аффикснинг –сын/-син формаси ўтмишда ўғуз ва қипчоқ группасидаги туркий тиллар учун характерли бўлиб, ўзбек тилида асоан XIX асрдан бошлаб учрайди.\nАлишер Навоий асарларида буйруқ-истак майлининг III шахс бирлик маъноси феъл негизига –дик қўшилиши билан ҳам ифодаланган.Бу аффикс фақат юмшоқ вариантда бўлиб, сингармонизм қонунига бўйсунмайди: Чекибтµр саъй этиб бисйар-бисйар/ йµдик баштын айақ зинҳāр-зинҳāр. Йуғандын со¦ суйуб айвандын алдик/ ҳаририн сувға йāхуд отға салдик (Фарҳод ва Ширин).\nКелтирилган мисоллардаги йудик, алдик, салдик феъллари ювсин, олсин, солсин маъносини ифодалайди.\nШарт майли. Шарт майли формасининг ясалишида эски ўзбек тили билан ҳозирги ўзбек тили ўртасида деярли фарқ йўқ.\nШарт майли аффикси эски ўзбек тилида –са/-сЎ кўринишида қўлланган: барса,келсЎ каби. Бу аффикс дастлаб –сар/-сЎр формасида қўлланган: барсар, келсЎр каби.\nШарт майли формасига шахс-сон қўшимчаларининг қўшилиши қуйидагича бўлган:\n1. Шарт майли аффикси –сар/-сЎр формасида қўлланганда, шахс-сон аффиксларининг фақат тўла вариантлари қўшилган: барсар-мен,келсЎр-сен,барсар-биз каби.\n2. –са/сЎ формасида қўлланганда, шахс-сон аффиксларининг қисқарган вариантлари қўшилган: барсам, келсЎм, барсалар каби.\nXI-XIV асрларда эса тўла вариантлари ҳам қўшилган: барса-мен, келсЎ-сен каби.\nШарт феълининг аналитик формалари:\n-са/-сЎ эрди: Тапсам эрдиким,недур андын мурāд (Навоий ЛТ). Кашки Йусуфны кЈрмЎсЎ эрдим (ҚР).\n-ди/-ды//-ти/-ты эрсЎ: Қойдум эрсЎ бу машаққат жāныма (Навоий ЛТ). Идрис шагирди бирлЎ му¦а тапынды эрсЎ, биз ҳам тапынур-биз (ҚР).\n-мыш/-миш эрсЎ. Кел, мени¦ бағрымны кЈр, йуз пāра ҳар бир дағыда// кЈрмиш эрсЎ¦ бағара гар лāлаи садбарг кам (Мунис).\n1. Майл деб нимага айтилади?\n2. Замон тушунчасига изоҳ беринг.\n3. Эски ўзбек тилидаги тусловчиларнинг гуруҳлари ва хусусиятларини айтиб беринг.\n4. Буйруқ-истак майлида қайси аффикслар иштирокэтади?\n5. Шарт майли формаларига манбалардан мисол келтиринг.\nМайл – иш-ҳаракат (ҳолат)нинг реал воқеликка муносабатини билдиради.\nЗамон – иш-ҳаракатнинг нутқ сўзланиб турган пайтга муносабатини билдиради.\nТусланиш – феълнинг шахс-сон аффикслари билан ўзгариши ва парадигма ҳосил қилиши.\nБуйруқ-истак майли – бир парадигма ҳосил қилувчи ва буйруқ семаси етакчи бўлган феъл майли тури.\nШарт майли – бир парадигма ҳосил қилувчи шарт семали феъл майли тури.


«НОГИРОНЛИГИ БЎЛГАН ШАХСЛАРНИНГ ҲУҚУҚЛАРИ ТЎҒРИСИДА»ГИ ҚОНУН ЛОЙИҲАСИ - Ўзбекистон овози газетаси\n«НОГИРОНЛИГИ БЎЛГАН ШАХСЛАРНИНГ ҲУҚУҚЛАРИ ТЎҒРИСИДА»ГИ ҚОНУН ЛОЙИҲАСИ\nжамоатчилик томонидан муҳокама қилинмоқда\nНогиронлиги бўлган шахсларни нималар ўйлантиряпти? Улар муносиб турмуш кечириши, ўқиши, ишлаши учун қандай тўсиқларга дуч келмоқда?\nҚонун пухта, мукаммал бўлиши, самарали ишлаши учун ана шундай саволларга жавоб топиш талаб этилади.\nГазетамизнинг ўтган сонларида ушбу масала бўйича қатор фикр-мулоҳазалар билдирилган эди. Бугун мавзуни давом эттирамиз.\nЭргаш НОРПЎЛАТОВ, Ўзбекистон кўзи ожизлар жамияти раиси ўринбосари:\n— Биз қонун лойиҳасига бағишланган турли тадбирларда, давра суҳбатларида қатнашяпмиз. Аммо қонун лойиҳасини ишлаб чиқишда масъул бўлган идоралар вакилларининг фаоллиги сезилмаяпти. Тўғри, биз ўз таклифларимиз, қарашларимизни баён қилишимиз мумкин. Аммо уларнинг ҳам ўзига яраша фикр-мулоҳазалари бор, албатта. Шунинг учун ҳамкор ташкилотлардан ўзаро фикр-мулоҳазалар кутиб қоламиз.\nМенда бир таклиф бор. Ногиронлиги бўлган шахсларнинг муаммоларини ўрганиш ва ҳал этиш бўйича мувофиқлаштирувчи кенгаш бўлиши керак. Наинки пойтахтда, балки республика миқёсида буни ташкил этиш лозим. Ушбу жиҳатлар ҳам қонун лойиҳасида ўз ифодасини топса, мақсадга мувофиқ бўларди.\nКўзи ожизлар учун брайль ёзувидаги адабиётларни, нашрларни кўпайтириш ёки уларнинг нархини мақбуллаштирувчи чоралар топиш керак. Масалан, айни пайтда чоп этилаётган брайль ёзувидаги журнал Тошкентда 100 минг сўмга сотилса, Қорақалпоғистонга боргунча унинг нархи 200 мингга айланмоқда. Демак, бу масала, хусусан, почта хизматлари бўйича ҳам меъёр қонунда акс этиши керак.\nБиринчи гуруҳ ногиронлиги бўлган шахсларнинг бандлик масаласини олайлик. Улар қайсидир мактаб, коллеж, олий таълим муассасаси ёки бошқа бирор жойда ишлашидан қатъи назар, ёрдамчи котибга эҳтиёж сезади. Ушбу масала ҳам қонунчиликда ифода этилса, деган фикрлар билдириляпти.\nЯкка тартибдаги реабилитация воситалари ҳақида ҳам лойиҳада айтиб ўтилган. Хориж амалиётида кўзи ожизлар учун 15-20 турдаги реабилитация воситалари берилади. Афсуски, бу борада бизда ечимини кутаётган масалалар кўп. Ҳатто айрим мактабларда кўзи ожизларнинг ёзиши учун мўлжалланган махсус григюр ускуна ҳам йўқ ёки етарли миқдорда эмас. Мана шундай кичик муаммоларни ҳал қилмасдан туриб, ишимизни қониқарли, деб айтолмаймиз.\nАйни пайтда хориж тажрибаси, халқаро ҳуқуқ меъёрлари ўрганиляпти. Тез кунларда яна қўшимча таклифларимизни ёзма равишда мутасаддиларга топширамиз.\nДилноза СУЛТОНОВА, Ўзбекистон кўзи ожизлар жамияти аъзоси:\n— Қонун лойиҳасининг 12-моддасида реабилитация масаласи ифода этилган. Лекин абилитация масаласига у қадар эътибор қаратилмаган. Яъни ижтимоий, руҳий ёки жисмоний ривожланиш учун янги ва кучайтирилган усуллар орқали комплекс чора-тадбирлар кўришга қаратилган хизматлар тартиби белгиланмаган. Ногиронлиги бўлган шахслар ўзининг ақлий, касбий қобилиятини рўёбга чиқариши учун қўшимча шароитлар яратилиши керак.\nШу мақсадда уларга маиший техника, ўқиш-ёзиш воситалари, овозли электротехника ускуналарини мослаштириш талаб этилади. Масалан, овозли микротўлқинли печлар бор. Ана шундай махсус воситаларни имтиёзли нархларда сотиб олиш учун алоҳида шохобчалар ташкил этилса, мақсадга мувофиқ бўлар эди.\nШунингдек, қонун лойиҳасида шаҳар йўловчи транспорти ҳамда темир йўл ва авиатранспортларидан фойдаланишда имтиёзлар кўрсатиб ўтилган. Мазкур меъёрни тўлдириш керак, деб ўйлаймиз. Яъни биринчи гуруҳ ногиронлиги бўлган шахсларни етакловчи ҳамроҳларини ҳам бепул тарзда транспортлардан фойдаланишини назарда тутувчи қўшимчалар тўғрисида ўйлаб кўриш керак. Бунинг учун ҳаво йўллари ва темир йўл акциядорлик компаниялари билан музокара олиб бориш, қўшимча йўловчига бепул хизмат кўрсатиш уларнинг меъёрлари, харажатларига мос келадими, йўқми деган саволларга жавоб олиш лозим. Ёки етакловчи шахсга имтиёзли чегирмалар белгилаш билан боғлиқ тартиб жорий этилиши мумкин.\nЖойларга чиқиб, ногиронлиги бўлган шахслар билан мулоқотлар ўтказилганда турли таклифлар билдирилмоқда. Мисол учун, қаровга муҳтож бўлган кекса ёшдаги кишиларнинг нафақа пулларига қўшимча равишда моддий ёрдам ажратиш тартиби ҳам қонунда белгиланса, дейишмоқда. Тўғри, уларга турли кўринишдаги маблағлар берилади. Лекин ҳар ойда маълум бир сумманинг белгиланилиши орқали улар ўзларига қаровчи олиш имконига эга бўлади.\nҚонун лойиҳасининг 34-моддасида ахборот-технологияларидан фойдаланиш тартиби белгиланяпти. Аммо унда эски усул қолиб кетган. Яъни ахборотлардан фойдаланишда магнитофон ва тасмалар қўлланилсин, деб айтилмоқда. Ҳозирги кунда ҳеч ким улардан фойдаланмаслигини инобатга олиб, ушбу жумла «электроташувчи», деб ўзгартирилиши керак.\nЛойиҳанинг 37-моддасида нодавлат нотижорат ташкилотларининг фаолияти кўрсатиб ўтилган. Лекин бунда ҳам имтиёзлар аниқ ифода этилмаган. Айтайлик, адвокатура. Ушбу хизматнинг қайси йўналиши пулли, қай бири бепул кўрсатилиши ҳақида ҳеч нима дейилмаган. Ёки баҳолаш ташкилотлари, МЧЖлар бор. Коммунал соҳада ҳам кўплаб мурожаат ва таклифлар бўлади. Масалан, ногиронлиги бўлган шахслар ижтимоий хизматларда ёки суддан тиббий экспертиза хулосаси олишда барча билан бир хил ҳақ тўлайди. Коммунал тўловларда компенсация эмас, имтиёзлар бўлса яхши эди, деган фикрлар ҳам билдирилмоқда.\nЭнг муҳими, қонун барча учун тушунарли ёзилиши керак. Қонун лойиҳасининг ҳозирги кўринишида эса сатр бошлари жуда кўп, узун. Бирини ўқиб, кейингисини якунлагунча боши эсдан чиқади. Шунинг учун узундан-узоқ жумлалар ўрнига қисқа, лўнда ва аниқ ёзилса, барча учун маъқул бўларди, деб ўйлайман.\nҒолибжон ИШЧАНОВ, Ўзбекистон ногиронлар жамиятидаги ЎзХДП бошланғич ташкилоти етакчиси:\n— Биламизки, барча ногиронлар, кўзи ожизлар, карлар жамиятлари ҳеч қандай субсидиялар олмайдиган, ўзини ўзи таъминлайдиган ташкилотлар ҳисобланади. Жамиятлар аъзоларини моддий таъминловчи восита уларнинг қошидаги корхоналардир. Уларда ишлаб чиқарилаётган маҳсулотлар учун давлат буюртмалари ҳам берилишини истардик.\nШунингдек, қонун лойиҳасига жамиятлар учун жой ажратиш масаласи ҳам кўрсатиб ўтилса, деган таклифимиз бор. Тўғри, вилоятларда жойларга эгамиз. Лекин туман бўлимларида бу масала жуда муаммоли. Кўпчилик жамият раислари муқим жойга эга эмас. Маҳаллий ҳокимиятлар зиммасига имтиёзли равишда жой ажратиш юклатилса, ушбу масалага ҳам ечим топилган бўлар эди.\nҚонун лойиҳасида олий таълим муассасаларида бепул таҳсил олиш кўрсатилган. Бунинг учун барчамиз беҳад хурсандмиз. Ногиронлиги бўлган шахсларда айрим ҳолларда иккинчи мутахассисликка ўқишга эҳтиёж туғилади. Шунинг учун иккинчи мутахассисликка сиртдан ўқиш масаласи ҳам қонун лойиҳасида акс этса, деган истаклар билдирилмоқда.\nНогиронлиги бўлган шахсларнинг муаммолари иккита тоифага бўлинади. Масалан, ногиронлик аравачаси, пандуслар йўқлиги, тиббий хизмат кўрсатиш каби масалалар локал муаммолар дейилади. Яна бири эса тизимли муаммолар бўлиб, Президент фармонига кўра, янги қонун лойиҳасида ана шуларни ҳал этиш масаласи ўрин олиши лозим. Маълумки, тизим йўлга қўйилмаса, локал муаммоларни ҳал қилиб, якунига етиб бўлмайди. Шунинг учун тизимни ўзгартириш, фаолиятни такомиллаштириш билан боғлиқ таклифлар илгари сурилмоқда. Ўйлаймизки, жамоатчилик томонидан билдирилаётган фикр-мулоҳазалар, олиб борилаётган музокаралар қонун лойиҳасини мукаммаллаштиришга хизмат қилади.


«Ўрикзор» бозори вирус ўчоғига айланган, Наманганда ички ишлар ходимида вирус аниқланган - Zamin.uz\n18:50 / 06.06.2020\n«Ўрикзор» бозори вирус ўчоғига айланган, Наманганда ички ишлар ходимида вирус аниқланган\nТошкент шаҳрида «Ўрикзор», Юнусобод ва «Медиапарк» бозори ишчиларида, Наманганда ИИБ ходимида, Бухорода йўл қурувчисида коронавирус аниқланди.\nСоғлиқни сақлаш вазирлиги 5-6 июнь кунлари аҳоли орасида қайд этилган касалланиш ҳолатлари бўйича батафсил маълумотларни тақдим этди.\n«Ҳамон аниқ даво чораси топилмаган коронавирус пандемияси дунёни хавотирда ушлаб турибди. Кўплаб давлатлар қатори юртимизда ҳам коронавирус инфекциясига қарши самарали олиб борилаётган чора-тадбирлар ўз натижасини бериб, карантин тадбирлари аста-секин юмшатилаётган бўлса-да, карантин қоидаларига қатъий амал қилиш долзарб бўлиб турибди. Негаки, мамлакатимизнинг турли ҳудудларида аҳоли орасида коронавирус қайд этилиш ҳолатлари учраб турибди.\nМисол учун, аввал хабар қилганимиздек, 4 июнь куни давомида коронавирус аниқланган 96 нафар бемордан 13 нафари аҳоли орасида аниқланган. 5 июнь куни эса, умумий касалланиш кўсаткичи камайиб, 68 нафарни ташкил этган бўлса-да, улардан 17 нафари аҳоли орасидан аниқланган», дейилади Соғлиқни сақлаш вазирлиги Жамоатчилик билан алоқалар бўлими хабарида.\nМаълум қилинишича, 5 июнь куни қайд этилган ҳолатларнинг 9таси Тошкент шаҳрида, 4таси Қашқадарё вилоятида, 2таси Тошкент вилоятида аниқланган, Наманган ва Бухоро вилоятларида ҳам аҳоли орасида биттадан ҳолат қайд этилган.\nЖумладан, Тошкент шаҳридаги Олмазор туманида нафақадаги фуқарода, Учтепа туманидаги «Ўрикзор» савдо мажмуасида яна бир дўкон сотувчиси ва унинг 5 нафар оила аъзоси (онаси, икки нафар қизи, ўғли ва жияни)да коронавирус инфекцияси тасдиқланган.\nАйнан «Ўрикзор» савдо мажмуасида ўтган май ойи давомида юк ташувчи бўлиб ишлаган, сўнгра доимий яшаш манзили Қашқадарё вилояти Чироқчи туманига қайтган фуқаро ва унинг 3 нафар оила аъзоси (2 нафар акаси ва қизи)да ҳам ушбу касаллик аниқланди.\nТошкент вилояти инфекция аниқланган фуқароларнинг 1 нафари Оққўрғон туманидан бўлиб, ҳарорати кўтарилган ва намуна топширган. Яна бир ҳолат эса Қибрай туманида яшовчи фуқарода қайд этилган. У Юнусобод бозорида зираворлар савдоси билан шуғулланиб келган.\nБундан ташқари, Наманган вилояти Ички ишлар органи ходимида, Бухоро вилоятининг Шофиркон туманида йўл қурилиш идораси ходими (тана ҳарорати кўтарилган ва шифокор маслаҳати асосида таҳлил топширган)да ҳам коронавирус тасдиқланган.\nБугун Тошкент шаҳрида аҳоли орасида яна 6 нафар фуқарода коронавирус аниқланган бўлиб, жумладан, Шайхонтоҳур туманидаги «Медиа Парк» савдо мажмуасининг яна 2 нафар ходимида ҳам коронавирус қайд этилган.\n«Юқоридаги барча ҳолатлар бўйича эпидемиологик суриштирув ишлари давом этмоқда», дейилади вазирлик хабарида.\nТаҳлиллардан ойдинлашадики, нафақат «қизил» ва «сариқ» ҳудудлар, балки «яшил» ҳудудларда ҳам коронавирус юқтириб олиш хавфи мавжуд.\nБу барчамизни ҳушёр торттириши, карантин қоидаларига қатъий риоя этишимиз зарурлигини кўрсатади. Негаки, кўза кунда эмас, кунида синади, деганларидек, умуман кутилмаган жойда, кутилмаган вақтда коронавирус инфекциясини юқтириб олиш мумкин.\nШу боис, Соғлиқни сақлаш вазирлиги аҳолидан карантин ва санитария қоидаларига сўзсиз риоя этишни, касаллик аломати сезилган заҳоти шифокорга мурожаат этишни ҳамда кўчада, ишхонада, сафарда ва умуман қаерда бўлишингиздан қатъий назар, бир лаҳза бўлса-да, ҳушёрликни йўқотмасликни такрор-такрор сўраб қолади», дейилади хабарда.\nЭслатиб ўтамиз, «Ўрикзор» савдо мажмуаси ҳудудидаги сотувчилардан бирида 23 май куни коронавирус аниқланган ва бозор вақтинча ёпилганди.\nКейинроқ, 1 июнь куни бозор сотувчиларидан яна бирига вирусдан зарарланиш ташхиси қўйилди. Ҳар икки ҳолатда ҳам вирусга чалинганлар ўз яқинларига вирус юқтиришган.\nБундан ташқари, «Ўрикзор» савдо мажмуасидан маҳсулот олиб, Юнусобод туманида жойлашган дўконида фаолият кўрсатувчи сотувчи ва унинг турмуш ўртоғида ҳам коронавирус тасдиқланган.\n4 июнь куни эса 14 кунлик карантиндан кейин (аслида 12 кун) «Ўрикзор» савдо мажмуаси фаолияти тиклангани хабар қилинганди. “Замин” янгиликларини “Facebook”да кузатиб боринг\nШаҳрамга Gentra, Хасанбойга телевизорми?\n“Осмонга чиқсанг ҳам худди юлдуздек, нега Охун айтган қўшиқни айтдинг?” Хонанда бу орқали кимга мурожаат қилди? (видео)\nОхунжон Мадалиевнинг ўлими чиндан ҳам тасодифмиди? (видео)\nЎз-ўзини изоляция қилиш бўйича Тошкент МДҲда биринчи ўринга чиқди\nЎзбекистонда коронавирус қандай тарқалди? Мутахассис тафсилотларни маълум қилди\nХодимда юқори ҳарорат кузатилса, раҳбар қандай йўл тутиши керак?\nНима учун коронавирусни кўпроқ эркаклар юқтиришмоқда?\nКарантин ҳудудларидан бирида ҳамшира бемордан вирус юқтириб олгани маълум бўлди\nНаманганда автомашинанинг капотида "сайр қилганлар" жазоланди (видео)\nЕЧЛ йўлланмасини нақд қилган клублар сони 12 тага етди\nПутин советлар Конституциясини иттифоқ парчаланишида айблади\nЎзбекистон МТЖ футболчиси Отабек Шукуров "Бунёдкор"да (Фото)\nДолларнинг расмий курси 10200га яқинлашмоқда\niPhone 12 модели суратларда iPhone 7 ва SE билан ўзаро таққосланди\nКанье Уэст АҚШ президентлигига ўз номзодини қўймоқчи\n9-синф битирувчиларининг Касб-ҳунар марказларига ҳужжат топшириш тартиби маълум қилинди\nСуғурта соҳасини қандай ўзгаришлар кутмоқда?\nЁғларни эришига таъсир кўрсатадиган 3 тонгги одат\n06.07.20, Ҳаёт тарзи\nЛола Каримова туғилган кунида ўзига нимани тилади?\nХонанда Мадина Мумтозга Malibu автомобилини совға қилишди (видео)\nХонанда Райҳон фарзанд кутяптими? (видео)\n«Ўтган йили 600-800 минг «дача»лар 1,5-2 миллионга чиқиб кетган. Бир кеча қолиш учун 20 млн тўланадиган жойлар ҳам бор» – Бош вазир ўринбосари\nҚироллик коронавирус тарқалишига қарши кўз кўриб, қулоқ эшитмаган усуллардан фойдаланмоқда\nШифокорга кеч мурожаат қилган 67 ёшли фуқаро коронавирусдан вафот этди\nЮздан зиёд кишида коронавирус аниқланди\nТошкент ҳайвонот боғида 33 та фламингодан иборат павильон очилди (фото)\nЎзбекистонда коронавирусдан зарарланиш ҳолатлари сони 10 мингдан ошди\nТезликни оширганда рухсат этилган +5 км/соат: нега у фақат биринчи ўлчовда қўлланилмоқда?


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Америкалик қизча икки марта туғилди\t14:21, 25 октябрь 2016\tАмерика қўшма штатларида тарихда илк марта бир чақалоқ икки марта туғилди, деб ёзади “Вести”. Ҳомиладорликнинг 12 ҳафтасида қизалоқ она қорнидан жарроҳлик амалиёти йўли билан чиқарилди. Ҳомиладорликнинг илк босқичида ультратовуш текшируви давомида эмбрион танасида ўсимта аниқланди. У чақалоқнинг думбаға қисмида ривожланади ва 50 фоиз ҳолатларда янги туғилган чақалоқда қон айланиш тизимини бузади ва ўлимга олиб келади. Шифокорлар ва чақалоқнинг ота-онаси зудлик билан бир қарорга келиши керак эди. Улар таваккал қилишди ва операцияга розилик беришди. Операция 5 соат давом этди: Шифокорлар эмбрионни чиқариб олиб, ўсимтани олиб ташлашди ва уни қайта она қорнига жойлашди. Қизалоқ вақти соати етгач, соғлом дунёга келди. У туғилганидан бир неча кун ўтгач, шифокорлар ўсимта қолдиғини олиш учун яна бир жарроҳлик амалиётини ўтказишди. Айни пайтда, қизалоқнинг саломатлиги аъло даражада ва унинг ҳаётига ҳеч нарса хавф солмаяпти.\nУкраинада илк маротаба уч ота-онадан фарзанд дунёга келди\tХонанда Ирода Иралиева она бўлди\tПешонасида юракча шаклидаги қизил доғи бор чақалоқ интернет юлдузига айланди(Фото)\tАҚШда эгизаклар турли йилларда дунёга келди\tХитойлик 64 ёшли аёл соғлом фарзандни дунёга келтирди\tШоҳруҳ рэпер иккинчи марта ота бўлди\tОтправить


Помидорнинг шифобахш хусусиятлари\nПОМИДОР (италян тилида pomudoro, porno d'oro олтин олма) (Lucopersicon) итузумдошлар оиласига мансуб бир ва кўп йиллик ўтсимон ўсимликлар ва ярим буталар туркумига кирувчи сабзавот экини. (L.eskulentum) жаҳондаги деярли барча мамлакатларда (очиқ ва ҳимояланган ерларда) экила…\nТозалаш жараёнида зайтун мойи ўзининг юқори сифатини бирмунча йўқотади. Унинг туси оч сариқ ёки тўқ тилларанг бўлади. Тозаланмагани эса олий нав ҳисобланиб, уни фарқлаш осон. Тозаланган ёғни ишлатиш қулай, у ҳидсизлантирилгани боис кучли таъмга, ёрқин ранггга эга. Тозаланмаган з…\nБиз қовунни, ажойиб ширин мазаси ва тенги йўқ парҳезкор хусусиятлари учуни хуш кўрамиз. Унинг атрофга таралиб турган хушбўй ҳидли мағзида ҳазми енгил қанд, крахмал, оқсил, ҳар хил витаминлар, бириктирувчи моддалар, пектин, органик кислоталар, турли минерал тузлар мавжуд. Айниқса…\nЗайтун бўйи тўрт, етти метргача борадиган майда баргли дарахт. Гули оқ, меваси куз ўртасида етилади. Зайтун жуда узоқ умр кўради. Сурия, Яман, Испания ва Исроилда 2000 йилдан ортиқ умр кўрган зайтун дарахтлари бор. Зайтуннинг барглари майда ва учли, текис қиррали, уст томони …\nҚўй гўшти ҳақида\nБу беозор жониворни таърифлашнинг ҳожати йўқ. Ҳамма юртларда, барча халқлар томонидан энг ювош, гўшт ва ёғи ёқимли, ҳазмли ва мазали ҳайвон сифатида кўпайтирилади. Қўй гўштининг энг яхшиси семиз, бир-икки ёшлисиникидир. Уч ва ундан катта ёшдаги қўйлар гўшти қаттиқ, ҳазм бўлиши…\nҲиндистон ва Покистонда, бир қатор шарқ мамлакатларида зарчавани зиравор сифатида ҳар кунги таомда истеъмол қилинади, бизда бу зираворни асосан катта тўй ошларига қўшилади. Қадимги тиллардан бири бўлган санскрит тилида зарчава зиравори бир қанча маъноларга эга, жумладан, инсон …\nТарвузнинг фойдалари Ёз фасли бошланишидан кеч кузгача юртимизда тарвуз пишиғи мавсуми давом этиб, далада миришкор деҳқонларимиз етиштирган ширин-шакар, қип-қизил тарвуз дастурхонимиз кўркига кўрк қўшиб туради. Турли навлари, ҳар хил катталикда ҳатто қиш ойларида ҳам бозорлар…\nАгар саломатлигингиз ҳақида ўйласангиз мева ва кўкатларни кўпроқ истеъмол қилинг. Охирги тадқиқотлар шуни кўрсатадики, анжир турли хасталиклар, жумладан, экземадан бошлаб то қандли диабет касалликларини даволаш учун катта ёрдам беради. Анжир витамин ва бошқа минерал моддаларга …\nГилос шарбати нафақат яхши таъмга, балки организм учун ҳам фойдали ҳисобланади. Бу шарбатнинг ҳар бир пиёласида 120 калория миқдорида энергия мавжуд бўлиб, унинг таркибида темир ва калий элементлари кўп. Гилос шарбати жисмоний тарбия билан шуғуллунишдан сўнг, янги куч олишда …\nДолчин (корица) иссиқ мамлакатларда ўсадиган дарахт пўстлоғи бўлиб, таъми аччиқ ва ҳиди ўткир, ранги қизил бўлиб, овқатга хуштаъм ва ёқимли ҳид бериши учун солинади. Долчинни Марказий Осиё бозорларидан топса бўлади. Мизожи иккинчи даражада иссиқ ва қуруқ, 15 йилгача кучи кетма…


14 октабря, 2021, 18:42\nТеги:Суперлига | Турон | Сурхон | Андижан | Пахтакор | Насаф | ФК Навбахор | Локомотив | Кызылкум | Металлург | Согдиана | Коканд-1912 | АГМК | Машъал | Бунёдкор\nМуҳим ўйинлар арафасидамиз.\nНиҳоят, маълум танаффусдан сўнг, Суперлига карвони яна йўлга чиқмоқда. Орада миллий терма жамоамизнинг Иорданияда иккита ўртоқлик учрашувини ташкил қилгани муносабати билан чемпионатимиздаги жамоаларга бироз таътил берилганди.\nЭнди яна асосий эътибор Суперлигага қаратилади. Чемпионат тугаб боряпти, ҳал қилувчи ўйинлар арафасида турибмиз.\nЭртага 22-тур баҳсларига старт берилади. Яқин ўтмишнинг кўзга кўринган собиқ футболчиларидан бири Вали Келдиев остонамиздаги ўйинлар олдидан Sports.uz учун ўзининг фикр ва мулоҳазалари билан ўртоқлашди.\n15 октябрь (жума)\n- Ўйин борасида қарайдиган бўлсак, барибир “Насаф” жамоасида имконият каттароқ. Тўғри, бу – футбол ва олдиндан бир нарса дейиш қийин. Биласиз-ку, мен башоратларга йўқман. Лекин, барибир эртанги учрашувда “Насаф”нинг ғалаба қозониш эҳтимоли каттароқ. “Металлург”нинг ҳозирги вазияти билан солиштирганда “Насаф”нинг имконияти анча баланд. Имкониятлар 70х30 деб ўйлайман.\nАГМК – “Машъал”\n- Бу ўйиндаги вазият ҳам худди Қаршидаги ҳолат билан ўхшаш. Албатта, “Машъал” сафарда ўйнаётганига қарамай, уларда ҳам қандайдир миқдорда имконият бор. АГМКнинг ғалабаси 70 фоиз, деб ўйлайман. Бу жамоанинг ўйинчилари тажрибали. Агар уларнинг ўйини чиқса, ҳар қандай жамоага қарши кучли ўйин намойиш этади. Мабодо, ўйини қовушмай қолса, пастки ўринлардаги рақибларга қарши ҳам қийналиши мумкин. Барибир АГМКнинг имконияти катта. “Машъал” ҳам очко учун курашяпти.\n- Менимча, жиззахликларда имконият каттароқ. Сабаби, “Сўғдиёна”нинг ҳозирги руҳий ҳолати яхши. Қолаверса, олдинда кетяпти. Ҳа, “Қўқон-1912” ҳам охирги учрашувларда керакли очколарни йиғди. Орада пасайиш бўлганди, энди эса ўзига келиб олди. Назаримда, 55х45. Қўқонликлар менимча ҳимоявий тарзда тўп суришади, вазиятни пойлаб ўйнайди. Шошилинч ўйин қилмаса керак. “Сўғдиёна” эса бекорга 2-ўринда эмас.\n“Турон” – “Сурхон”\n- Мана бу ўйинда кураш жиддий бўлади. Агар “Сурхон” ғалаба қозонса иши анча енгиллашади ва жойига мослашади. “Турон” ютса Суперлигада қолиш учун илашади. Менимча, имкониятлар 50х50. Лекин дуранг демаган бўлардим. Чунки дуранг иккала жамоага ҳам керак эмас. Бу учрашувда иккала жамоадан кимдир силжиши керак. Агар “Турон” бу учрашувда ютқазса тамом, яна нечта тур қоляпти? Қийин масалага айланиб қолади. Кучлиси ютсин.\n- Ҳозирги вазиятда қарайдиган бўлсак, тенг ҳолат дейишимиз мумкин. Аммо энди “Пахтакор” ўз уйида ютмаса уят бўлади. Эски ўйинларидан парча кўриш вақти келди. Ҳамма гап-сўзларни бир четга суриб, майдонда футбол ўйнаш керак. “Қизилқум”да ҳам тажрибали ўйинчилар бор, жисмоний ҳолати ҳам чакки эмас. Назаримда, имкониятлар 60х40.\n- Мана бу ўйин ҳам қизиқ бўлади. Иккала жамоанинг кучини тенг, деб биламан. Агар “Навбаҳор” ўз майдонида мухлисларидан куч олиб ўйинни кучайтирмаса, баҳс тенг даражада ўтиши мумкин. “Бунёдкор” тўп билан чиройли ҳаракат қилади. Асосийси, улар фақат олдинга қараб ўйнайди. “Насаф”, АГМК каби жамоаларнинг ҳар бир паси олдига қаратилган. “Навбаҳор” ўз уйида ўйнаяпти. “Бунёдкор” сафарда бўлса ҳам унинг ўз услуби бор. Имкониятлар 50х50 бўлса керак. Қайси бирига омад келса, ўша жамоа ютади.\n“Локомотив” – “Андижон”\n- “Андижон”га қарасак, улар охирги ўйинлардан сўнг, руҳий ҳолатини кўтарди. Битта ғалаба ва иккита дуранг ўйнади. Барибир яхшими-ёмонми, озгина натижа кўрингандек бўляпти. “Андижон” ўзининг имкониятини пойлаб ўйнайди, вазиятдан келиб чиқиб. Бу менинг фикрим, қандай ўйнаш кераклигини ўзлари билади. Аммо сафарда улар ҳужумкор ўйин кўрсатмаса керак. Бунга кучи ҳам етмайди. Вазиятни кутади. Виктор Кумиковни биламиз. Бундай ўйинларда жамоани ҳимояга мослаштиради. “Локомотив” ҳужумкор жамоалардан биттаси. “Андижон”га ҳам очко керак. Ҳимоядан ўйнаган ҳолда ғалаба ёки дуранг учун имкониятни қидирадилар. Гол ўтказмаса дурангни ушлашга ҳаракат қилади. Чунки дуранг улар учун ёмон эмас-да!


Бош саҳифа / КОРРУПЦИЯСИЗ МАКТАБГАЧА ТАЪЛИМ: ФАРЗАНДЛАР КЎЗИГА ЁРУҒ ЮЗ БИЛАН БОҚИНГ!\nТараққиёт йўлига жиддий тўсиқ бўлиб, жамият ривожи, соҳалар юксалишига бевосита таҳдид туғдирадиган асосий иллат бу – коррупциядир. Шу боис мамлакатимизда бу дардга қарши кураш чораларини кучайтириш, уни таг-томири билан йўқотиш, бу борадаги ҳуқуқий асосларни янада мустаҳкамлашга жиддий эътибор қаратилиб келинди.\nЎзбекистон Президенти Шавкат Мирзиёев «Коррупцияга қарши кураш тўғрисида»ги қонунни имзолади ва қонун 2017 йил 4 январдан кучга кирди.\nКучли фуқаролик жамияти сари қадам қўйиб бораётган Ўзбекистонимиз ҳаётида бу Қонуннинг амалга татбиқ этилиши тараққиёт ривожига катта ҳисса қўшувчи омил бўлиши шубҳасиз.\nШу мақсадда Мактабгача таълим вазирлиги томонидан тизимда мансабдорлик жиноятлари содир этилишининг олдини олишга қаратилган амалий механизмларни жорий этиш мақсадида “Мактабгача таълим тизими ходимлари томонидан мансаб ваколатини суистеъмол қилиш билан боғлиқ жиноятлар содир этилишининг олдини олиш тартиби тўғрисидаги Низом” Ўзбекистон Республикаси Мактабгача таълим вазирининг 2018 йил 18 январда 13-сон буйруғига кўра тасдиқланди. Ушбу буйруқнинг 4-бандида “Мактабгача таълим методикаси” журнали таҳририятига ҳам порахўрлик ва тизимдаги бошқа мансабдорлик жиноятларининг олдини олишга қаратилган турли хил тарғибот материаллари тайёрлаб, ҳудудлардаги МТМларга етказиш вазифаси қўйилган эди. Ушбу буйруқ ижросига кўра “Мактабгача таълим методикаси” журнали таҳририяти жамоаси томонидан “Коррупциясиз мактабгача таълим: фарзандлар кўзига ёруғ юз билан боқинг!” шиори остида тарғибот буклети ва плакати тайёрланиб, МТМларга бепул тарзда етказиб берилди.\nОхирги ўзгариш вақти: 20 July 2018 Кўрилганлиги: 21


Бу йил Тошкент шаҳри Чилонзор туманидаги 101- мактабнинг 9-синифини 188 нафар ўқувчи битирди.\nБарча мактабларда бўлгани каби ушбу мактаб битирувчилари ҳам сўнгги қўнғироққа астойдил тайёргарлик кўришди.\n25 май - сўнгги қўнғироқ\nБитирувчиларнинг устозларидан бири Озодлик билан суҳбатда айтишича, тадбир жуда ҳаяжонли ўтган.\n- 4-синф ўқувчилари битирувчи ака-опаларига жуда гўзал концерт дастури тайёрлашди. Сўнгги қўнғироқ жуда чиройли ўтди. Буни сўз билан тасвирлаб бера олмайман. Буни фақат кўриш керак эди. 9- синф битирувчилари ҳам мактабдаги охирги чиқишларига яхши тайёргарлик кўришган. Рақс, қўшиқ, ўқитувчиларга бағишлаб шеърлар айтишди. Жуда ҳаяжонландик. Биз ҳар йили 9-синф битирувчиларини кузатамиз. Лекин ҳар йили 25 майда ҳаяжон бошқача бўлади, дейди ўқитувчи суҳбатдошимиз.\nТошкентдаги 101-мактаб ўқитувчиси билан суҳбат\nМамлакат бўйича 9765 та умумтаълим мактабларида ўтказилган сўнгги қўнғироқ тадбирлари бу йил “Хайр мактаб, салом коллеж!” шиори остида ўтказилди.\nБу йил ҳам сўнгги қўнғироқдан кейин мактабдан ташқарида базм ва хайрлашув кечалари ўтказиш тақиқланди.\nБахмаллик ўқитувчи Одилжон Хонимқуловга кўра, қишлоқ жойларидаги битирувчилар базм кечаларини мактабни тугатгач ўтказишни режалаштирган.\n- Битирув кечаси бугун бўлмайди. Барча имтиҳонлар тугагандан кейин битта ўқитувчини чақириб қилишади. Тахминан 15 июлда бўлади. Бизнинг қишлоқда шундай. Энди битирув кечаси ўтказмайсан, деб тақиқласа ҳам ёшлар барибир ўтказади, дейди Хонимқулов.\nБахмаллик ўқитувчи Одилжон Хонимқулов билан суҳбат.\nЎзбекистон Халқ таълими вазирлиги маълумотига кўра, жорий йилда 533 минг 658 ўқувчи 9-синфни битираяпти.\nЎзбекистонда мажбурий таълим 12 йил қилиб белгиланган. Мактабни битирган барча ёшлар коллеж ва лицейларда ўқишни давом эттиришлари шарт.\nХалқ таълим вазирлиги мутассаддилари жорий йилдаги битирувчиларнинг 482 минг 427 нафари коллеж, 51 минг 231 нафари эса лицейларда ўқишни давом эттиради.\nЛекин ҳар йили айрим коллеж ўқувчиларининг ўқишни ташлаб хорижга иш излаб кетиш ҳолатлари кузатилади. Бунинг сабаби оғир ижтимоий ҳаёт ва коллежларда етарли билим берилмаётгани билан изоҳланади.\nХоразмнинг чекка қишлоқларидан бирида яшовчи Шавкат ҳам бу йил 9-синфни битирди. Шавкатнинг Озодлик билан суҳбатда айтишича, у отаси билан биргаликда Россияга кетишни режалаштирмоқда.\n"Тўрт йил аввал опам мактабни битириб коллежга кирганди. Лекин коллежни битиргач институтга ўз кучи билан кира олмади. Барибир пул бердик. Шунга мен отам билан маслаҳатлашиб бошқача йўл тутмоқчиман. Қишлоғимизда коллеж бор, шунга кираман ва ўқитувчилар билан гаплашиб Россияга кетаман. Бизда коллежда ўқийдиганлар орасида чет элда ишлашга кетганлар кўп. Мен ҳам Россияда ишлаб, институтга киришга пул йиғаман", дея ўз режалари билан ўртоқлашди Шавкат микрофонсиз суҳбатда.


МЕМОРАНДУМ ИМЗОЛАНДИ | BUXVSSB.UZ\n← Жанубий Кореянинг Ўзбекистондаги илк клиникаси очилди\nМУКОФОТ МУБОРАК, ТИББИЁТ ХОДИМЛАРИ! →\nЖанубий Корея ва Ўзбекистонннинг соғлиқни сақлаш соҳасидаги ҳамкорлик муносабатлари куни кеча Бухорода очилган “Бухоро-Ҳимчан” хорижий клиникаси мисолидаги ёрқин акс этди. Аммо бу ҳамкорлик биргина шу воқеа билан чекланиб қолмайди, албатта. 26 ноябрь куни юқорида тилга олинган клиника биносида Кореядаги Пусан Миллий университети тиббиёт клиникаси ва Бухоро вилояти соғлиқни сақлаш бошқармаси ўртасида яна бир меморандум имзоланди.\nЎзаро ишонч ва ҳурматга асосланган ушбу “Дўстлик ва ҳамкорлик тўғрисидаги келишув” аҳдномаси Бухоро вилояти ССБ билан Пусан МУ клиникаси ҳамкорлигини йўлга қўйиш орқали иккала мамлакатнинг соғлиқни сақлаш борасидаги ҳаракатларини якдил ривожлантиришга қаратилган. Бунда тииббиёт мутахассисларини тайёрлаш ва қайта тайёрлаш, даволаш ишларини ташкил этиш, иккала мамлакат имиджини кўтариш лойиҳасини амалга ошириш, илғор тиббий технологиялар ва ахборотларни ўзаро алмашиш каби вазифалар кўзда тутилган.\nМеморандумни имзолаш маросимида иккала тараф вакиллари ҳам ўз мақсад ва ниятларини, таклиф ва талабларини очиқ муҳокама этдилар. Бухоро вилояти томонидан соғлиқни сақлаш бошқармаси бошлиғи И. Нарзиев мутахассислар ва беморларни Кореяга юбориш таклифини қўллаган ҳолда бундай сафарларнинг иқтисодий томондан қандай ҳал этилиши, халқимизнинг моддий шароити буни қанчалик даражада кўтара олиши ҳақида ҳам ўйлаб кўришга хорижий ҳамкорлар эътиборини қаратди. “Биз кореялик врачлар хорижда эмас, Бухорога келиб беморларимизни даволашларидан кўпроқ манфаатдормиз”, – деди у ўз сўзида.\nКорея томони ҳам ушбу таклифлар албатта инобатга олинишига ваъда бериб, келгусидаги ҳамкорликнинг икки томонлама мақбул ва манфаатли бўлишига ишонч билдирди.\nМулоҳазалар ўзаро инобатга олиши назарда тутилган ҳолда Пусан МУ клиникаси томонидан жаноб Ли Жеонг Зу, Бухоро вилоят ССБ томонидан И. Нарзиев мерорандумни имзоладилар.


Баҳрайнда бирданига 36 шахс фуқароликдан маҳрум қилинди\n20:03 / 25.04.2017\nБаҳрайн жиноят ишлари бўйича Олий суди сешанба куни 36 кишини қироллик фуқаролигидан маҳрум қилиш ҳақида қарор чиқарди. Улар террорчилик гуруҳини ташкил этиш, шунингдек контрабанда ва қурол-яроғ сақлашда айбланмоқда, деб хабар беради маҳаллий "Ал Васат" газетаси.\nБундан ташқари, суд бу гуруҳдаги уч айбланувчини умрбод озодликдан маҳрум қилди, қолганлар эса 3 йилдан 10 йилгача қамалди.\nБаҳрайн ҳукумати мухолифат гуруҳларида фаолият кўрсатган ҳамда хавфсизлик кучларига қарши зўравонлик ишлатган шиалар вакилларини фуқароликдан доимий равишда маҳрум қилади. Ўтган йилнинг ёзида қироллик ҳукумати таниқли шиалар вакили Исо Қосимни фуқароликдан чиқарди ҳамда унга нисбатан пул ювиш бўйича жиноят иши қўзғатди. Бу ҳолат эса шиалар орасида кескин норозиликларга сабаб бўлди.\nБаҳрайн АҚШнинг Эронга нисбатан талабларини қўллаб-қувватлади\n23:35 / 21.05.2018\n2017 йилда Россия фуқаролигини олган ўзбекистонликлар сони маълум бўлди\n13:29 / 02.05.2018\n2016 йилда бир миллион киши Европа Иттифоқи фуқаросига айланган\n21:39 / 09.04.2018


ДОНОPЛИК – БЕМОPЛАPГА ШИФО УЛАШИШДИP - AmuNews.uz - энг сўнгги янгиликлар\nДОНОPЛИК – БЕМОPЛАPГА ШИФО УЛАШИШДИP\n14 июнь – Бутунжаҳон донорлар куни\nҚон – танадаги барча хужайра ва тўқималарни бир-бири билан боғлаб туради. Хужайра ва тўқималарнинг меъёрий фаолияти учун зарур бўлган ички муҳит давомийлигини сақлашда ҳам қон жуда муҳим роль ўйнайди. Томирларда ҳаракатланаётган қон организмда бир қанча вазифаларни бажаради, у худди транспорт каби тўқималарга озиқ моддаларни етказиб беради, буйраклар, тер безлари, ўпка ва ичак орқали организмдан чиқариб юбориладиган моддалар алмашинувининг охирги маҳсулотларини тўқималардан чиқариб ташлайди. Қон гармонларни ва бошқа физиологик фаол моддаларни ҳужайралардан бошқа ҳужайраларга ташиб беради.\nСақлаш муддати чегараланганлиги сабабли қонга доимо эҳтиёж сезилади. Керакли миқдордаги қоннинг доимо ва ҳар ерда бўлишини таъминлаш учун соғлом инсонлар доимий, беғараз қон донорлигига жалб қилинади. Беминнат қон топшириб, бошқалар ҳаётини сақлаб қолишга ўз хоҳиши билан ҳисса қўшадиган 18 ёшдан 60 ёшгача бўлган соғлом инсонлар қон донорлари ҳисобланиб, улар аввало қон қуйиш марказларида 4 босқичли тиббий текширувдан ўтказиладилар. Соғлом киши учун қон топшириш албатта, хавфсиз хисобланади. Чунки, одам организмида 4,5-5 л. қон мавжуд, ундан 400 мл. олинади ва организм 36 соат ичидаёқ йўқотилган ушбу суюқлик ўрнини тиклаб олиш хусусиятига эга.\nҚон хизматини, албатта, донорларсиз тасаввур қилиш мумкин эмас. Жаҳон Соғлиқни сақлаш ташкилоти (ЖССТ) тавсияларига кўра хавфсиз қон фақатгина беғараз донор кўмаги билан тайёрланади ва таркибий қисмлари ва препаратларига бўлган эҳтиёжини қоплаш учун ҳар минг аҳолининг 40-60 нафари донор сифатида қон топшириши керак бўлади. Бугунги кунда Ўзбекистон Pеспубликасида минг кишига 4-5 нафар донор тўғри келади.\nДонорлик – кўплаб ижтимоий муаммоларни ҳал қилишда муҳим аҳамиятга эга. Донор қон топширар экан, у фақат бировнинг ҳаётини сақлабгина қолмай, аксинча ўз соғлигини яхшилашга эришади. Бугунги кунда иқлим ва экологиянинг ўзгариши натижасида юрак, қон томир касалликлари кўпайиши кузатилмоқда. Бу касалликда вақти - вақти билан қон олдириш ғоят муҳим ҳисобланади.\nКўнгилли донорлар энг ишончли қон топширувчилардир. Улар қон топширишдан аввал тиббий кўрикдан ўтадилар. Шахс соғлигига зарар етказмаслик, унга қон орқали у ёки бу вирусни юқтирмаслик учун донор қонидан беморларга зарур бўлган компонентлар тайёрланади. Шунинг учун фақат соғлом одамгина донор бўлиши мумкин. Донорлик беморларга шифо улашишдек эзгу ишдир.\nтуман тиббиёт бирлашмаси Қон банки шифокори.\nФото - http://news.uzreport.uz\nДОНОPЛИК – ИНСОНПАPВАPЛИКДИP\nҚОН ЗАҲИPАСИ МУҲТОЖ ЮPТДОШЛАPИМИЗГА ҲАЁТ БАХШ ЭТАДИ\nБУТУНЖАҲОН ДОНОPЛАP КУНИГА БАҒИШЛАБ ТАДБИP ЎТКАЗИЛДИ


01:59А Серия. "Милан" "Верона"га қарши ажойиб камбэк қайд этди. Златан майдонга қайтди 7 01:16ОЧЛ. Жалолиддин Машариповнинг бенефисига айланган ўйиндан ГАЛЕРЕЯ 1 01:09ОЧЛ. "Персеполис"ни йирик ҳисобда мағлубиятга учратган "Ал Ҳилол" ярим финалга йўл олди 0 00:32Куман: "Биздаги таркиб чемпионлик учун курашишга имкон беради" 10 00:10Клопп Муҳаммад Салоҳни айни дамдаги дунёнинг энг кучли ўйинчиси деб атади 5 23:50АПЛ. "Челси" меҳмонда "Брентфорт"ни минимал ҳисобда таслим этди 13 23:31"Пахтакор"ни ҳакамлар чемпион қилдими? 78 23:21А Серия. "Лацио" дастлаб гол ўтказиб юборганига қарамасдан, "Интер"ни иродали тарзда мағлуб қилди 2 23:07МЮ Сульшерни истеъфога чиқармайди. Клуб мураббийга ишонишда давом этади 20 22:41ОЧЛ. Машарипов иккита гол ва битта ассист қайд этган ўйинда "Ал Насср" ярим финалга чиқди 24 22:38Питер Хюистра: "Черан ўйиннинг ҳақиқий қаҳрамонига айланди" 18 22:13"Кичкина камера". "Пахтакор" - "Қизилқум" учрашувидан кейинги кескин гаплар: "Навоийга умуман яқинлашма!" 29 21:53Бахтиёр Ашурматов: "Дуранг натижа ҳеч кимни қониқтирмагани аниқ" 9 21:31Беларусь чемпионати. БАТЭ меҳмонда "Славия"га мағлуб бўлди, Умаров 86 дақиқа ҳаракатланди 4 21:30Улуғбек Бақоев: "Ҳозир ОЧЛ ҳақида гапирмоқчи эмасман" 6


Нуротада нурли наволар янгради! | UCHQUDUQ газетаси\nМуаллиф: administrator Чоп этилди: 19.01.2019 Кўрилди: 11 марта Рукн: Маданият Газета сони: 2-сон\nЎзбекистон Республикаси Президенти Ш.Мирзиёев жорий йилнинг 2 мартида Навоий вилоятига ташрифи давомида белгилаб берган вазифалари ва Хатирчи туманида ўтказилган йиғилишдаги кўрсатмалари ижросини таъминлаш мақсадида республикамизда ҳамда хорижий давлатларда фаолият кўрсатаётган фольклор жамоалари иштирокида 30-31 май кунлари Нурота тумани ва Навоий шаҳрида «Нурли наволар» фольклор фестивали бўлиб ўтди.\nДарҳақиқат, муҳтарам Президентимиз раҳнамолигида ҳукуматимизнинг инсон манфаатлари ҳар недан улуғ бош ғояси асосида олиб борилаётган сайъ-ҳаракатлари самарасида, юртимиз кундан-кунга гуллаб-яшнамоқда. Ҳар бир кунимиз, ҳар бир қарич еримиз ҳаётбахш нурларга йўғрилиб бораётгани ҳаммамизни бирдек қувонтирмоқда.\nҲа, бугун диёримиз нурли, ҳаётимиз нурли, эртанги кунимиз истиқболимиз нурли! Ҳатто қалбларимиз ҳам нурли орзу умидларга тўлиб-тошаётганлиги халқимизнинг нурли чеҳраларида зоҳирин. Ана шу нурафшонлик ижро этилаётган куй-қўшиқларимизга ҳам кўчган.\n…Эрта тонгданфестиваль иштирокчиларининг бир гуруҳи Алишер Навоий ҳайкали пойига алвон гуллар қўйдилар. Шундан сўнг, Нурота тумани марказидаги Чашма мажмуасида бошланган халқ сайли, фольклор ансамблларининг чиқишлари барчада, айниқса, хорижлик меҳмонларга ўзгача завқ-шавқ бағишлади.\n- Юртингизга бир неча бор келганман, - дейди Қозоғистон Республикаси «Халқлар Дўстлиги» фестивали лауреати, Жанубий Қозоғистон драма театри актёри Миркомил Забарханов. –Ўзбекистон-Қозоғистон дўстлиги давр синовларидан ўтган дўстлик.Ватанингизнинг бой маданий тарихига қизиққаним боис, бугун фестивалда иштирок этмоқдаман. Халқингиз қандай буюк маданиятга эга бўлса, миллий қадриятларингиз ҳам шу қадар қадимий ва бой экан. Миллий қадриятларингизнинг асраб-авайланаётгани таҳсинга лойиқ.\nАйтиш жоизки, бу каби маънавиий – маърифий тадбир янги-янги истеъдод соҳибларини кашф этиб, ёшларга тарихимизни англатиш, уларда авлоддан-авлодга мерос бўлиб келаётган қадимий қўшиқларимизга бўлган юксак ҳурмат ва эътиборни янада кучайтиришга хизмат қилади.\nШунингдек, фестиваль доирасида «Мен севган асар», «Мен севган қаҳрамон» мавзусида китобхонлар конференциялари, олимлар, ёзувчи ва шоирлар билан адабий суҳбатлар ўтказилди. Тасвирий ва амалий санъат йўналишида ижод қилаётган ёш ижодкорларнинг кўргазмаси намойиш этилди.\nХалқ ҳунармандлари томонидан кўргазмага қўйилган сўзаналар, ўтовлар, қоракўл тери маҳсулотлари фестиваль меҳмонлари томонидан катта қизиқиш билан томоша қилинди.\nБундан ташқари, миллий кураш, халқ ўйинлари, анъанавий майдон томошалари ҳамда вилоятнинг турли бурчакларидан ташриф буюрган фольклор-этнографик жамоаларнинг чиқишлари олқишлар билан кутиб олинди.\nТадбирда Қорақалпоғистон Республикасининг «Мейрас», Андижон вилоятининг «Сайқал», Бухоро вилоятининг «Қасри Орифон», Навоий вилоятидан «Сардоба» ва бошқа кўплаб энг намунали фольклор-этнографик жамоаларининг 250 нафардан ортиқ қатнашчилари ўз ҳудудига хос либослар ва қадимий куй-қўшиқлар асосида тайёрланган дастурларини намойиш этдилар.\nФестиваль доирасида «Алишер Навоий» номидаги истироҳат боғининг амфитеатрида 31 май куни эл ардоғидаги эстрада хонандалари иштирокида галаконцерт намойиш этилди.


Аллоҳни танишни истайман… - Fitrat.uz\nБош саҳифа / Мақолалар / Аллоҳни танишни истайман…\nАллоҳни танишни истайман…\nYanvar 4, 2018\tАллоҳни танишни истайман…da fikr bildirishni o'chirish 282 Кўришлар\nБугун Сиз азизларнинг ҳукмингизгажисмоний имкониятлари чеклангани сабаббарча соғлом ёшлар қатори диний илм олиш имкониятидан маҳрум ҳолда, Аллоҳни танишга интилган, динини ахтарган қизнинг қалбида жўш урган туйғулари ҳамда фикрларини ҳавола этамиз.\nНаргиза секталар таъсирига тушиб қолган собиқ синфдошлари таклифига кўра улар билан черковда диний таҳсил олиш, Аллоҳни таниш учун онасидан изн сўрайди… Онаизор эса қизини уларнинг таъсиридан қутқариб қолиш ҳамда Ислом дини борасида унга етарлича илм бериш чораларини ахтара бошлайди.\n…Бугун ёшларимизнинг мамлакатимиз ҳудудида жойлашган миссионерлар фаолияти таъсирига тушиб қолаётгани, улар ёшларни асосан моддий манфаатлар ёрдамида ўз нотўғри эътиқодларига жалб қилаётганлари ҳеч кимга сир эмас.\nУшбу суҳбатни тақдим қилишимиздан мақсад, орамизда яна кимдир нотўғри йўлдан кетаётган, турли секталарга аъзо бўлиб, черковларда диний илм эгаллашга уринаётган бўлса, шундай адашганларни қайтариш ҳамда зарур хулосалар чиқаришларига восита бўлишдир… Атрофимизда имконияти чекланган инсонлар бўлса, уларнинг Ислом дини билан танишишларида қўлимиздан келган хизматни аямайлик, азизлар!\n– Ваалайкум ассалом, раҳмат! Мен рус мактабда ўқиганман. Ҳозирда рассомчилик коллежида таҳсил оляпман. Рус мактабида ўқиганимиз сабабли кўп ўзбек ўртоқларимиз рус синфдошларимизнинг тарғиботи билан черковга қатнаб, диний билим ола бошлашди. Менинг ота-онам эса: “Қизим, биз мусулмонмиз. Черковга боришингга асло изн бермаймиз”, деб боришимга рухсат беришмади.\nМен ҳам ўз динимни танишни, билишни хоҳлайман. Ислом ўзи қандай дин? Эшитмаганим, гапиролмаганим учун эса динимни ўрганишда жуда кўп муаммоларга дуч келяпман. Аллоҳ ҳақида, Пайғамбаримиз Муҳаммад алайҳиссалом ҳақларида билишни истайман. Онам тушунтирмоқчи бўладилар, аммо ҳамма саволимга ҳам жавоб беролмайдилар. Чунки улар кар-соқовлар тили бўлмиш сурдочани яхши билмайдилар. Шунингдек, Ислом дини борасида ҳам илмлари етарли эмас…\n– Тушунарли. Бу саволингизга жавоб ҳамда сизни қийнаётган муаммоларга ечим топишга уринамиз, иншааллоҳ.\nСиз бу муаммо билан бирор расмий ташкилотларга мурожаат қилиб кўрмадингизми?\n– Онам билан икки бор тегишли ташкилотларга мурожаат қилдик. Аммо мурожаатимиз жавобсиз қолдирилди…\n… Мени ҳамиша бир савол қийнайди: нега бошқа динлар, хусусан христиан динида кар-соқовларга ўз динини тушунтириш жуда кучли йўлга қўйилган. Лекин бизда гапиролмайдиганларга Ислом динини ўргатиш, етказиш хусусида ҳеч ким бош қотирмайди? Ёки шундай мактаблар бор-у, биз бехабармизми?\nЖисмоний имконияти чекланган ёшлар кўплигига ишонаман. Уларнинг диний илм эгаллашларига ёрдам берадиган ташкилотлар борми? Синфдошларимнинг эътирофича, черковда уларнинг барча диний саволларига жавоб бериш билан бирга моддий рағбатлар ҳам кўрсатилар экан. Бу иш билан махсус сурдо-таржимонлар шуғулланишар экан.\n– Тўғри. Биласизми, нимани орзу қиламан? Президентимиз Шавкат Мирзиёев бизга ўхшаган кар-соқовлар учун диний ўқув даргоҳлари очиб беришларини истайман. Бу улкан эзгу иш билан Ислом динидан бехабарлиги боис бошқа динларга, секталарга кириб кетаётган неча-неча ўзбек йигит-қизлари ўз динларига қайтишлари мумкин бўларди. Шахсан, мен билан битта синфда ўқиган ўзбек йигит-қизлар, яъни собиқ синфдошларим ҳозирда черковга қатнаб, Аллоҳ ҳақида илм олаётганларига гувоҳман…\nМен келгусида Ислом динини бирор олий даргоҳда ўрганишни истайман. Ва ўрганган барча диний илмларимни менга ўхшаб динини қидираётган жисмоний имконияти чекланган йигит-қизларга етказишни хоҳлайман.\n– …Ҳа. Бу жуда оғриқли нуқталаримиздан бири… Аллоҳ фарзандларимизни адаштирмасин. Ва бизларни ўз дини, миллати ҳамда Ватанига садоқатли бандаларидан қилсин. Ўзга динларга кириб кетаётганларга Аллоҳ Ўзи энг тўғри йўли бўлмиш Исломни насиб этсин!\n– Атрофимиздаги аксарият одамлар: “Ўзим учун!” деб яшашни ёқтирадилар. Мен эса ҳамманинг: “Ўзгалар учун ҳам”, деб яшашларини истаган бўлардим… Бундай дейишимга сабаб, кўпчилик кишиларнинг жуда худбинлашиб кетганларига гувоҳ бўламан. Уларнинг Аллоҳ учун ўз илмидан, манфаатидан ўзгаларга улашиб яшашларини истайман.\nМен сингари кар-соқовлар, яъни имконияти чекланганларга ҳам исломий олий даргоҳларда диний илм эгаллаш имкониятлари йўлга қўйилса, беҳад хурсанд бўлардим. Яна ўқув даргоҳларида исломий илмларни эгаллаган ёшлар билганларини ҳаётга татбиқ этиб яшай олишларини Аллоҳдан сўрайман…\nАввалги Ислом зулмни қоралайди\nКейинги Қорилар мусобақаси учун рўйхатга олиш бошланди. Тартиби билан танишинг.\nМуносабат билдиришда хушёр бўлайлик!


Хитойдаги саҳро яшил воҳага айланди (видео) — Sof.uz\n19.05 14:47 1366 Жаҳон\nХитойдаги энг йирик тўртта чўлнинг бири Му-Ус саҳроси мамлакат шимоли-ғарбидаги Шэньси вилояти харитасидан "йўқолиб қолди". Чунки шўр босган ерларнинг 93,24 фоизи воҳага айланди деб ёзмоқда "Популярная механика".\nЧўл 42,2 минг квадрат километр майдонни эгаллаган. Илгари, бу дарахтсиз ва деҳқончиликсиз жонсиз ер эди. Му-Усдан келган шамол ва қум бўронлари туфайли чўл четида жойлашган Юйлинь шаҳри уч марта жанубга кўчирилган.\n1959 йилдан бошлаб маҳаллий аҳоли қум бўронларининг олдини олиш учун дарахтлар эка бошлаган. Узоқ муддатли саъй-ҳаракатлар яшил ҳудудни шимолга 400 километргача кенгайтирди.\n"Биз харитада чўл йўқолди деб айтганда, бу бўш ер йўқолган деган маънони англатади. Агар биз саъй-ҳаракатларимизни давом эттирсак, қолган 30 минг гектар ердаги қумликлар ҳам йўқ бўлиб кетади", - дея изоҳ берди Шэньси вилояти ўрмон бюроси раҳбари Дан Шуанжэнь.\n1950-йилларда Юйлинь шаҳрида ўрмон қопламаси бор-йўғи 0,9 фоизни ташкил этган бўлса, ҳозир у 33 фоизга етди.


Саудия Арабистонида коронавирусга чалинганлар сони 100 минг кишига яқинлашиб қолди - Daryo\n13:53, 07.06.2020 23290\nСаудия Арабистони Соғлиқни сақлаш вазирлиги ўтган бир сутка давомида коронавирус билан касалланиш ҳолати бўйича рекорд кўрсаткични қайд этди — 3121 киши. Бутун мамлакат бўйлаб COVID-19’га чалинганлар сони 100 мингга яқинлашиб қолди, деб хабар беради «РИА Новости».\nМаълумотларга кўра, ўтган бир сутка давомида коронавирус билан касалланган 34 бемор вафот этган. Шундай қилиб, мамлакатда COVID-19 қурбонлари сони 676 кишига етди.\n«Шунингдек, яна 3121 кишининг коронавирусга таҳлили ижобий чиқди. Мамлакат бўйлаб вирусга чалинганлар сони 98 869 кишини ташкил этмоқда», — дейилади хабарда.\nМамлакат Соғлиқни сақлаш вазирлигининг кунлик ҳисоботига кўра, подшоҳликда ўтган бир сутка давомида 1175 киши соғайган бўлиб, Саудия Арабистонида коронавирусдан даволанишга муваффақ бўлганлар сони 71 791 кишига етган.\nТаъкидлаш керакки, Саудия Арабистони коронавирусга чалингалар бўйича араб давлатлари орасида биринчи, дунёда эса 15-ўринда кетмоқда.\nМавзуга доир: Саудия Арабистони ва Қатар коронавирусга чалинганлар сонининг ортиши бўйича рекордларни янгиламоқда\n12:06, 12.06.2020 109908\n23:58, 04.06.2020 99033\n01:16, 15.07.2020 948\n00:50, 15.07.2020 3252\n00:28, 15.07.2020 17321\n00:07, 15.07.2020 13484\n09:23 Бугун 190975\n00:16 Бугун 155094\n22:34, 12.07.2020 114751


Саудия Арабистон АҚШ элчихонаси олдида ўзини портлатган шахснинг фуқаролигини аниқлади\n17:32 / 05.07.2016\nСаудия Арабистони Ички ишлар вазирлиги АҚШнинг Жиддадаги консуллиги биноси яқинида портлашни амалга оширган худкуш покистонлик бўлгани ҳақида маълум қилди.\nАссошиэйтед Пресс маълумотига кўра, вазирлик Покистон фуқаросининг шахсига аниқлик киритган. Бу 34 ёшли Абдулла Калзар Хон эди. Жиддада у оиласи ва ота-онаси билан 12 йилдан буён яшаб келган, ҳайдовчи сифатида фаолият юритган.\nПокистон ҳукумати ҳозирча бу хабарга муносабат билдирмади.\n4 июль кунига ўтар кечаси Саудия Арабистони ҳуқуқ-тартибот органлари худкуш томонидан йирик теракт содир этилиши олди олинди. АҚШ консулхонасида ўзини портлатмоқчи бўлган террорчи мақсадига ета олмагач, полициячилар олдида портловчи қурилмани ҳаракатга келтирган. Натижада 2 полициячи шикастланган.\n5 июлга ўтар кечаси Саудия Арабистонида яна портлашлар содир бўлди. Саудия Арабистонининг Мадина шаҳридаги мусулмонлар учун табаррук – Муҳаммад (с.а.в) масжиди яқинида мамлакат хавфсизлик хизматининг 4 нафар ходими худкуш террорчиларнинг қурбонига айланди.


Олимлар Россия вакцинаси туфайли COVID-19 мутацияга учраши мумкинлигидан огоҳлантирди - Zamin.uz\n07:35 / 25.08.2020\nОлимлар Россия вакцинаси туфайли COVID-19 мутацияга учраши мумкинлигидан огоҳлантирди\nФото: Россия Соғлиқни сақлаш вазирлиги матбуот хизмати\nРоссиянинг учинчи босқич синовларидан ўтмаган коронавирусга қарши «Спутник V» вакцинасини қўллаш режаси олимларни хавотирга солди, деб ёзмоқда Reuters. Уларнинг фикрича, вакцина етарли даражада самарали бўлмаслиги, оқибатда вирус мутацияга учраши мумкин.\nГап тўлиқ ҳимоя қилолмаслиги мумкин бўлган вакцинани орқали патогенга «эволюцион босим» кўрсатиш ҳақида кетмоқда. Британиянинг Рединг университети вирусология профессори Иэн Жонснинг билдиришича, бунинг оқибатида вирус мутацияга учраб, янги штаммни ҳосил қилиши, у эса кейинчалик бошқа барча вакциналарни ҳам четлаб ўтадиган бўлиши эҳтимолдан холи эмас.\n«Вакцина самарали эканлигига ишонч ҳосил қилмоқчимиз. Биз ҳақиқатан ҳам буни билмаймиз», — деган АҚШнинг Вандербилт университети тиббиёт мактабининг вакцина бўйича мутахассиси ва педиатрия профессори Кэтрин Эдвардс. Унинг айтишича, вакцинанинг вирусга таъсири, шу жумладан, унга қарши курашиши, блокировка қилиши ёки мослаштириши хавотир уйғотади.\n«Самарали бўлмаган вакцинани қўллаш жуда кўп хавф келтириб чиқариши мумкин. Унинг мутацияга учраши эса назарий хавфдир», — деган Бoстондаги Beth-Israel Deaconess тиббиёт марказининг мутахассиси Дэн Баруҳ. Шу билан бирга, Баруҳ коронавирусларнинг мутацияланиши частотаси ОИВ каби вируслар ҳолатига қараганда анча паст эканлигини таъкидлади. Иэн Жонс ҳам вируснинг вакцина орқали мутацияга учраши камёб ҳолат эканлигини билдирган.\nУнинг айтишича, вакцина вируснинг ҳужайрага кириб у ерда репликацияга учрашидан қанчалик самарали ҳимоя қилса, вирус тарқалиши хавфи ва касаллик антитана ҳимоясига чап бериб ўтиши шунчалик кам бўлади.\nЭслатиб ўтамиз, Россиянинг фармацевтика компаниялари ва илмий-тадқиқот ташкилотларини бирлаштирган Клиник тадқиқотлар ташкилотлари ассоциацияси Гамалея номидаги Эпидемиология ва микробиология марказида ишлаб чиқилган вакцина етарлича синовдан ўтказилмагани учун уни рўйхатдан ўтказишни кечиктиришга чақирганди.\nБунга жавобан Россиянинг Соғлиқни сақлашни назорат қилиш федерал хизмати («Росздравнадзор») ушбу вакцина билан бир неча юзлаб кўнгиллилар эмлангани ва уларда вакцинага нисбатан жиддий ножўя таъсирлар кузатилмаганини маълум қилган. Шунингдек, Россия Соғлиқни сақлаш вазирлигининг штатдан ташқари бош эпидемиологи Николай Брико COVID-19’га қарши вакцинани яратишда аденовирус асосида бир хил технология ишлатилганини, шунинг учун бу ҳолда у қайта кўриб чиқишга, кечиктиришга муҳтож эмаслигини билдирган.\n11 август куни ушбу вакцина вақтинчалик рўйхатдан ўтиш гувоҳномасини олди. Вакцина тўлиқ самарадорлик тадқиқотини ўтказиш шарти билан рўйхатдан ўтказилган ва гувоҳнома 2021 йил 1 январга қадар амал қилади.\nРоссияда коронавирусга қарши ушбу вакцинани оммавий қўллаш октябрь ойидан бошланади. Вакцинанинг клиник синовлари учинчи фазасининг якунланишидан (ҳатто бошланишидан) олдин рўйхатдан ўтказилиши препаратни энди нафақат синовлардаги иштироки учун компенсация оладиган ва ножўя таъсирга қарши суғурта қилинадиган кўнгиллилар, балки 18 ёшдан 60 ёшгача бўлган оддий одамлар ҳам қабул қилиши мумкинлигини англатади.\nИшлаб чиқарувчиларнинг ваъдаларига қарамасдан, ҳалигача мазкур вакцина ҳақида илмий журналларда ҳеч қандай маълумот эълон қилинмаган. Вакцина ишлаб чиқарилиши ҳақида хабар бериш учун яратилган сайтда шу пайтга қадар ўтказилган қўшма фаза тадқиқотлари ҳақида ҳам маълумот берилмаган. “Замин” янгиликларини “Twitter”да кузатиб боринг\nАҚШда коронавирусга қарши ғайриоддий вакцина яратилди\n24-08-2020, 19:14, Дунё\nМьянмада 30 нафар бола номаълум касаллик сабабли вафот этди\n7-08-2016, 12:24, Дунё


Zaamin Ultra: Ўзбекистондаги илк ултрамарафондан — фоторепортаж – Газета.uz\nZaamin Ultra: Ўзбекистондаги илк ултрамарафондан — фоторепортаж\n26−27 июнь кунлари Зомин миллий боғида Zaamin Ultra спорт, мусиқа ва санъат фестивали бўлиб ўтди. Хорижда ишлаб чиқилган ноёб медаллар, биринчиликни қўлга киритганлар, севгилисининг қўлини сўраган спортчи, чодирларда ўтган мароқли лаҳзалар, марафончилар учун олиб келинган 80 тонналик юк ва бошқалар — Zaamin Ultra марафонидан фоторепортаж.\nLotinchada 30 июн 2021, 20:58 Жамият\n26−27 июнь кунлари Зомин миллий табиат боғида Ўзбекистонда илк маротаба Zaamin Ultra спорт, мусиқа ва санъат фестивали бўлиб ўтди. Samarkand Half Marathon доирасида ўтказилган ушбу тадбир Маданият ишлари Вазирлиги ҳузуридаги Маданият ва санъатни ривожлантириш жамғармаси, Туризм ва спорт вазирлиги ва Жиззах вилояти ҳокимлиги ҳамкорлигида ташкиллаштирилди.\nУнда иштирок этиш учун Қозоғистон, Қирғизистон, хаттоки, Россия давлатларидан спортчилар етиб келишди. Марафонда 600 нафар иштирокчи 50 км, 21 км, 10 км масофани босиб ўтишди, қолаверса, шимолча юришда қатнашувчилар ҳамда ҳаваскор югурувчилар 2 кмлик масофада куч синашди.\nМарафон Тожикистоннинг Сўғд вилояти чегарасидан 7 км узоқликда жойлашган тоғли ҳудудда ўтказилди. Спортчиларнинг хавфсизлиги ва тинчликни сақлаш мақсадида ҳудудга ички ишлар ва Миллий гвардия ходимлари жалб этилди.\nМарафонни бевосита кузатган «Газета.uz» мухбири марафондаги ҳаяжонли дақиқалар, қолаверса, тадбирдан бир кун олдинги тайёргарлик жараёнидан фоторепортаж тайёрлади.\n27 июнь куни соат 7:00да 50 кмда баҳслашувчи спортчилар учун старт берилди. Соат 10:00да эса қолган масофани босиб ўтишга тайёр қатнашчилар ҳаракатни бошлашди.\nҲаттоки профессионал спортчилар ҳам бир ҳолатни — баландликка кўтарилиш ва пастга тушишдан иборат бўлган масофани босиб ўтиш ҳар қачонгидан-да оғирроқ бўлганини қайд этишди.\nҚайд этиш жоизки, марафонда барчага бирдек эсдалик учун медаллар топширилди. Ташкилотчиларнинг сўзларига кўра, старт-финиш майдончасидан 5 км узоқликдаги ҳудудда 6−7 асрларда кумуш кони мавжуд бўлган. Шундан келиб чиқиб, медалларда кумушнинг структуравий кўриниши акс этган.\nМедал концепциясини тайёрлаш кўп вақт талаб қилган ва у хориж мамлакатларида ишлаб чиқарилиб, олиб келинган. Таъкидланишича, кўпчилик иштирокчилар мазкур медални ўзининг шахсий коллекциясида кўриш мақсадида ҳам марафонда иштирок этган.\n50 км масофа\n1 ўрин: Дониёр Қурбоналиев (4:24:27)\n2 ўрин: Нодир Таниев (4:48:28)\n3 ўрин: Рафаэль Зинуров (5:05:30)\nАёллар ўртасида ягона иштирокчи: 1 ўрин: Дилфуза Аллаярова (6:19:30)\n21 км масофа\n1 ўрин: Жуманазар Абдураҳмонов (1:35:32)\n2 ўрин: Жавлонбек Абдуллаев (1:46:14)\n3 ўрин: Асилбек Орифхўжаев (1:49:50)\n1 ўрин: Диана Валиева (2:15:03)\n2 ўрин: Наталья Пятаева (2:18:52)\n3 ўрин: Луиза Назарова — Россия (2:33:38)\n10 км масофа\n1 ўрин: Ойбек Усмонов (43:08)\n2 ўрин: Юсувжон Абдуллаев (43:09)\n3 ўрин: Андрей Куликов (45:23)\n1 ўрин: Александра Кузницова — Россия (1:09:25)\n2 ўрин: Кристи Житетская (1:10:38)\n3 ўрин: Дурдона Сафарова (1:11:12)\nРақамларга эътибор қаратсак, 600 нафар иштирокчи, тадбирни ўтказиш учун 80 тонна юк олиб келинган ва олиб кетилган. Шунингдек, спортчилар соғлиғи учун 7 та тез ёрдам экипажи шай туришди. Қолаверса, трассада турган 25 нафар кўнгилли икки кунлик тез ёрдам кўрсатиш амалиётини ўташди, 10 нафар ярим ой жамияти кўнгиллиси эса ҳар қандай вазиятда кўмаклашиш мақсадида жалб қилинди.\nМарафоннинг энг ёш иштирокчиси 9 ёшли Тимур Захидов — 2 км масофани босиб ўтиб, ота-онасини финишда кутиб турибди.\nМарафонда эсда қоларли ҳолатлар ҳам етарлича бўлди. Шулардан бири, 10 км масофани босиб ўтиб, финишга етиб келган Мансур Расулов уни кутиб турган Наргиза Ойтугадиеванинг қўлини сўради. Наргиза эса «ҳа» деб, ўзини розилигини билдирди.\n«Тоғлар орасидаги чодирлар». Иштирокчилар марафондан бир кун олдин вақтини қандай ўтказди?\n26 июнь куни спортчилар старт бериладиган ҳудудга биринма-кетин кела бошлашди. Вақтлироқ келганлар аллақачон чодирларни тиклаб, ўрнашиб олди.\nКўпчилик оилавий келган бўлиб, ўзларига барча қулайликларни яратиб бўлгач, ҳордиқ чиқаришмоқда.\nЖамоавий спортчилар эсдалик учун видеога тушмоқда.\nАтроф-муҳитга зарар етказмаслик масаласи ҳам ўйлаб қўйилган. Ҳар ким маъсулиятни ўз бўйнига олган ҳолда, чиқиндиларини кетиш чоғида ўзи билан олиб кетади. Қолаверса, чиқиндиларни йиғиб олиш мақсадида волонтёрлар гуруҳи ҳам ташкил этилган. Бу ерда кўчма овқатланиш шохобчалари билан биргаликда, биохожатхоналаргача ўрнатилди.\nХаттоки жажжи мухлислар ота-оналари билан биргаликда марафонни кузатишга, яқинларини қўллаб-қувватлашга келишган.\nАбдулло Ëдгоров, «Газета.uz» 13 613\nФото: Учинчи Samarkand Half Marathon қандай ўтди? 9 ноябр 2021, 11:38


Қодиров Путин тасвирланган футболкани кийган ўйинчининг жаримасини тўлашни таклиф қилди - Спорт UZ - Скачать музыку бесплатно новинки музыки 2016-2017\nҚодиров Путин тасвирланган футболкани кийган ўйинчининг жаримасини тўлашни таклиф қилди\nЧеченистон раҳбари ва «Терек» футбол клуби фахрий президенти Рамзан Қодиров Владимир Путин сурати акс этган футболкада майдонга тушган «Локомотив» ўйинчиси Дмитрий Тарасов учун ҳар қандай жаримани тўлашни таклиф қилди, деб ёзади «РБК». «Локомотив» президенти Олга Смородская номига ёзилган тегишли хатни Чеченистон парламенти спикери Магомед Даудов ўз Instagram’ига жойлади. Тарасовнинг хатти-ҳаракатини «юқори баҳолаган ҳолда», Қодиров «Терек» маблағлари ҳисобидан «ҳар қандай жаримани тўлаш ҳақида»ги таклиф билан чиқди. Хусусан, Чеченистон клуби УЕФА ўйинчига солган 5 минг евро жаримани тўлашни сўради. Хат юборилгани ҳақидаги маълумотни «Терек» директори Аҳмад Айдамиров тасдиқлади. Эслатиб ўтамиз, «Фенербахче» билан учрашув якунлангач, Тарасов жамоа футболкасини ечган, шунда унинг остида Путиннинг ҳарбий либосда тушган сурати ҳамда «Энг хушмуомала президент» ёзуви жойлаштирилган бошқа футболка борлиги маълум бўлган эди. «Локомотив» раҳбарияти бу ҳаракати учун Тарасовни 300 минг евро миқдорида жаримага тортгани ҳақида хабарлар пайдо бўлди. Чеченистон раҳбари Рамзан Қодиров Грознийнинг «Терек» жамоаси футболчини Москва клубидан жаримаси билан бирга сотиб олишга тайёр эканлигини билдирган эди. Аммо кейинроқ футболчининг агенти клуб футболчига 300 минг евро миқдорида жарим солганини рад қилган. 18 март куни эса УЕФА Москванинг «Локомотив» футбол клуби ярим ҳимоячиси Дмитрий Тарасановни Путин сурати туширилган футболка билан майдонга чиққани учун 5 минг евро миқдорида жаримага тортди. - деб хабар бермоқда Stadion.uz нашри.


Нега “Янги Ўзбекистон” боғида Мустақиллик монументи таъмирланмоқда - Anhor\nAnhor Все посты Нега “Янги Ўзбекистон” боғида Мустақиллик монументи таъмирланмоқда\nИжтимоий тармоқларда 31 август куни очилган “Янги Ўзбекистон” боғидаги Мустақиллик монументи Туркиядан олиб келинган материаллар ёрдамида реконструкция қилинаётгани ҳақидаги хабарлар пайдо бўлди. Туркиядаги пандемия сабабли Ўзбекистонга зарур мутахассислар ва хомашё ўз вақтида олиб келинмаган, деб ёзади Xabar.uz нашри.\n«Қурувчи ташкилот ва компаниямиз олдида ушбу монумент лойиҳасини қисқа муддатларда барпо қилиш вазифаси юклатилди. Аммо Туркияда Covid-19 пандемияси сабабли белгиланган карантин чекловлари натижасида зарур мутахассис ва хом ашё маҳсулотларини ўз вақтида Ўзбекистонга олиб келиш имконияти бўлмади. Натижада монументда муҳим бўлган тарихий шахслар, давлат арбоблари ва ҳодисаларни акс этувчи деталлари тўлиқ ўрнатилмади. Муддатнинг қисқалиги сабабли бу ишларни амалга ошириш Мустақиллик байрами ўтказилганидан кейин амалга оширилиши режалаштирилди», – дейди Синан Тураман, Outdoor Factory Acik Hava Fabrikas компаниясининг мутахассиси.\nТураманнинг сўзларига кўра, Covid-19 пандемияси билан боғлиқ чекловлар юмшатилгандан кейин ҳозирда ушбу ишларни амалга ошириш имконияти юзага келган.\nТаъмирлаш ва реконструкция қилиш ишларига компания томонидан қўшимча маблағ талаб этилмаган бўлиб, улар кафолат сифатида амалга оширилмоқда.


Тошкентда 13 мамлакат телевидение ва радио ходимларининг форуми бўлиб ўтди\n12:35 / 31.07.2015\nТошкентда Осиё-Тинч океани Узатиш иттифоқи форуми (ABU 2015 Tashkent Forum) бўлиб ўтди. Ундан кўзланган асосий мақсад минтақада телерадиоузатиш соҳасида ҳамкорлик ўрнатишдир.\nЎзбекистон Миллий телерадиокомпаниясининг маълум қилишича, тадбирда 13 мамлакат телевидениеси ва радиосининг 26 нафар вакили иштирок этди. Тадбир давомида маданий мулоқот, малака алмашиш ва ҳамкорлик масалалари муҳокама қилинди.\nШунингдек, соҳага юқори технологияларни жорий қилиш, рақамли телевидениега ўтиш жараёнини тезлаштириш сингари масалалар кўриб чиқилди.\nИкки кун давомида телемаҳсулотлар яратиш ҳамда уларни мамлакатлараро алмашиш масаласига бағишланган бир қатор тақдимотлар кўрилди. Бундан ташқари, меҳмонлар учун Тошкент шаҳри бўйича саёҳат уюштирилди. Улар Ўзбекистон Миллий телерадиокомпаниясига ташриф буюришди. Улар учун телерадиокомпания фаолияти ҳақида тақдимот намойиш этиб берилди.


бокс уюшмасининг (AIBA) раҳбари, Ғофур Раҳимовнинг ташкилот раҳбарлиги ваколатини топширгани бўйича баёноти элон қилинди. Раҳимов ўз баёнотида ташкилотнинг энг муҳим даврида ... йилгача AIBA президенти этиб сайланганди. Орадан бир неча ой ўтиб, Ғофур Раҳимов истеъфо берганини маълум қилди. AIBA расмий сайтида эълон ...\nкаби саволлар унинг номуносиб ҳаракатларидан кейин очиқ қолмоқда. Ғофур Раҳимов, «қора рўйхат» ва Гулнора Унинг шубҳали ва мақтанчоқлик ... тушов-душман бўлишди. Ўтган йили АИБА президенти этиб сайланган Ғофур Раҳимов ўз интервьюсида ҳеч қачон трансмиллий жиноий уюшмаларда иштирок ...\nўтамиз, қеча ташкилотнинг амалдаги президенти – ўзбекистонлик Ғофур Раҳимов ўз хоҳишига кўра истеъфо берганди. Муҳаммад Мустаҳсан. «Inside ... ташкилот ижроқўми томонидан телеконференция форматида сайланган. Ғофур Раҳимов ўтган йилнинг 3 ноябрида Россия пойтахти Москва шаҳрида бўлиб ...\nХалқаро ҳаваскор бокс федерацияси (AIBA)нинг Конгресси ўзбекистонлик Ғофур Раҳимов 2022 йилгача AIBA президенти этиб сайланганди. Орадан бир ... йилгача AIBA президенти этиб сайланганди. Орадан бир неча ой ўтиб, Ғофур Раҳимов истеъфо берганини маълум қилди. AIBA расмий сайтида эълон ...\nнинг навбатдаги Конгресси бўлиб ўтганди. Конгрессда ҳамюртимиз Ғофур Раҳимов AIBA президентлик сайловида иштирок этган ва якунда ғалаба ...\nсайлови бўлиб ўтди. Президентлик сайловида ўзбекистонлик Ғофур Раҳимов ва Осиё бокс Конфедерацияси раҳбари, қозоғистонлик Серик ... этди. Сайловда иштирок этган 134 мамлакат вакилларидан 86 таси Ғофур Раҳимовга ўз овозини берди ва у ғалаба қозонди. Энди Раҳимов 2022 ...\nмуддати 4 йилни ташкил этади. AIBA президентлигига ўзбекистонлик Ғофур Раҳимов ҳамда қозоғистонлик Серик Конакбаев номзод саналишади. «Спорт» ...\nишлар вазирлиги Фахрийлар кенгаши раиси, истеъфодаги генерал-майор Ғофур Раҳимович Раҳимов 89 ёшида оламдан ўтди. Ўзбекистон Республикаси ... ишлар органларида 1949 йилдан хизмат фаолиятини бошлаган Ғофур Раҳимов нафақат тезкор хизматнинг малакали, кучли ходими, балки жамоат ...\nҳаваскор бокс ассоциацияси (AIBA) Президенти вазифасини бажарувчи Ғофур Раҳимов Ўзбекистон Миллий олимпия қўмитасига ташриф буюрди. Бу ҳақда ... ҳар томонлама ўзгара бошлади», – деди МОҚ раҳбари. Ўз навбатида Ғофур Раҳимов ҳам юртимизда спортга қаратилаётган эътибор ҳақида гапириб ...\nаъзолари афсонавий ўзбек спортчисига AIBA вақтинчалик президенти Ғофур Раҳимовнинг мактубини етказишди. Фото: Бокс федерацияси матбуот ...